Kerana ISIS, Nora Danish Melantik Kekasih Jadi Pengawal Peribadi

Sebelum ini negara dikejutkan apabila sekumpulan pemberontak yang menggelarkan kumpulan mereka sebagai ‘isis malaysia 69’ telah mengugut pelakon Nora Danish untuk membunuh dan sebagainya. Disebabkan perkara itu dan memikirkan keselamatannya Nora Danish kini lebih selesa sekiranya ditemani kekasihnya, Nedim untuk ke sebarang majlis atau sewaktu menjalani penggambaran.

“Sekarang ini saya bawa dia sebagai langkah penjagaan. Kalau saya menjalani penggambaran dia akan teman saya itu adalah sebagai langkah yang berjaga-jaga. Kira macam ala-ala ‘bodyguard’,” katanya sambil berseloroh.

Dalam pada itu, Nora turut menjelaskan bahawa mereka berdua kini masih belum merancang sebarang majlis perkahwinan tetapi mahu ke arah itu. Apa yang membuatkan mereka masih belum bersedia adalah disebabkan masing-masing terlalu sibuk dengan kerjaya.

“Kami masih belum merancang tetapi kami memang mahu ke arah itu. Cuma masing-masing sibuk dengan dengan kerja yang terlalu padat,”katanya yang ditemui di majlis tayangan Filem ‘Suami Aku Ustaz’.

Tambahnya lagi, Nedim seorang lelaki yang tidak kuat cemburu dan menerima kerjayanya sebagai pelakon. Malah Nedim juga tidak kekok apabila berhadapan dengan peminat Nora dan tahu untuk menyesuaikan keadaan.

“Dia okay, mungkin kehidupan dia yang sebelum ini ada bekas kekasih yang dikenali jadi sudah biasa dengan keadaan ini. Alhamdulillah juga kerana dia tidak kuat cemburu dia faham kerjaya saya sebagai pelakon, sebab itu kami agak lama sebab dia faham,” katanya.

Sekiranya Nora berkahwin dengan Nedim dia memberitahu dia akan cuba untuk memperlahankan karier lakonannya dan ingin memberikan keutamaan pada keluarga dan bisnes. Kegagalan rumah tangganya yang pertama dijadikan pengajaran untuk memperbaiki hubungannya di masa depan.

“Walaupun Nedim tak kisah untuk berlakon dan dia faham akan kerjaya Nora, tetapi seboleh-bolehnya Nora sendiri sebagai isteri nanti, berfikir kali ini kalau kahwin nak perlahankan karier lakonan, dan memberikan fokus kepada keluarga dan bisnes,” tambahnya lagi.

Buat peminat semua, Nora Danish bakal muncul dalam filem terbarunya berjudul ‘Suami Aku Ustaz’ bersama-sama pelakon Ady Putra, dan Izzue Islam pada 14 Mei ini. (rtky/hfz)


Izreen Azminda Akui Hanya Kawan Rapat Dengan Fahrin Ahmad

Kecoh seketika apabila Izreen Azminda turut sama meraikan hari lahir Fahrin Ahmad sehingga ada yang mengatakan mereka sebenarnya sedang bercinta dan bakal bernikah.

“Memang bukan saya yang akan berkahwin dengan dia (Fahrin). Ramai juga yang menyangkakan saya. Majlis yang diadakan sebelum ini bersempena saya memakai tudung sekitar Mac lalu dan alang-alang saya anjurkan juga sambutan hari lahir dia (Fahrin) lebih awal”

“Jangan fikir bukan-bukan pula. Meman antara kami tiada apa-apa. Dia memang sahabat baik saya dan antara kawan yang cukup rapat. Lagipun keraian ini hanya setahun sekali. Tak salah untuk saya melakukannya,” jelas Izreen kepada BH Plus.

Malah dalam masa yang sama, Fahrin juga memberitahu bahawa dia tidak akan mendedahkan siapa bakal isterinya kecuali pada hari pernikahannya nanti selain menyatakan bahawa wanita pilihan hatinya itu bukanlah daripada kalangan selebriti. (rtky/s)


Marion Caunter Kini Hamil Anak Ketiga

Tahniah kami ucapkan buat isteri kepada SM Nasaruddin, Marion Caunter yang kini sedang hamil anak ketiga. Pengacara TV itu kini sedang berada di Seoul, Korea atas jemputan untuk pelancaran Chanel Jewelry.

BACA: Marion Caunter Hamil Anak Kedua, Kongsi Berita Gembira Di Instagram

Hasil perkongsian hidup bersama dengan suaminya, SM Nasaruddin yang juga merupakan pengerusi Naza Group of Companies, mereka telah dikurniakan dua orang anak iaitu Leia Rose dan juga Lana Rose.

Makin meriahlah keluarga pasangan bahagia ini tidak lama lagi dengan kehadiran seorang lagi bakal cahaya mata. Semoga semuanya berjalan dengan lancar menjelang hari kelahiran nanti. (rtky/s)


Nur Fathia Serah Pada Aiman Hakim Terajui Hubungan

Kenyataan yang dikeluarkan Aiman Hakim baru-baru ini yang mahu menjadikan Fathia Latiff sebagai isteri dalam masa yang terdekat membuatkan empunya hati terkejut kerana perkara itu sebelum ini tidak pernah dibincangkan bersama.

“Tidak dinafikan saya gembira apabila dikhabarkan mengenai perkara ini. Terkejut juga kerana secara tiba-tiba timbul cerita ini kerana beliau tidak pula memberitahu saya berhubung sebarang kenyataan yang dibuat olehnya,” kata Fathia kepada BH Online.

Sebelum ini, Aiman sendiri memberitahu bahawa sebolehnya dia mahu bertunang terlebih dahulu sebelum mengikat pernikahan.

“Insya-Allah, kami merancang untuk memulakan dengan majlis pertunangan terlebih dulu sebelum sah bergelar suami isteri. Bagaimanapun, saya belum menetapkan tarikh pernikahan kerana bimbang ia tidak menjadi. Maka, saya serahkan kepada Allah SWT,” jelas kekasih hati Fathia itu sendiri.

Fathia bagaimanapun mengambil pendekatan untuk tidak mahu mengulas lanjut mengenai perkara berkenaan kerana memberi kepercayaan kepada pihak lelaki untuk membawa hubungan mereka ke arah yang lebih serius. (rtky/s)


Berkenalan Tiga Bulan, Fahrin Ahmad Nampak Keikhlasan Keluarga Bakal Isteri

Setelah menjelaskan kepada pihak media bahawa dia akan melangsungkan hari bahagianya pada Sabtu ini, Fahrin Ahmad juga dalam masa yang sama turut menjelaskan bahawa isterinya bukanlah daripada golongan selebriti.

“Sepanjang perkenalan belum genap setahun ini, kami tak melalui proses percintaan yang biasa seperti kebanyakan pasangan kekasih. Dek kesibukan saya, kami terlalu jarang berjumpa. Kami ambil keputusan untuk ke fasa seterusnya dua tiga bulan selepas perkenalan dan seterusnya mengadakan perbincangan membabitkan ahli keluarga masing masing hujung tahun lepas”

“Saya juga nampak keikhlasan dan ketulusan keluarga bakal isteri untuk menerima saya sekalipun saya pernah berdepan dengan episod percintaan yang pahit sebelum ini termasuk dicop macam-macam,” katanya kepada BH Online.

Semoga segala persiapan menjelang hari bahagia Fahrin nanti akan berjalan dengan lancar lebih-lebih lagi hari pernikahan Fahrin juga jatuh pada hari kelahirannya yang ke 36. (rtky/s)


Fahrin Ahmad Sah Bakal Nikah Sabtu Ini

Dalam satu sidang media yang diadakan pada hari ini pelakon filem Pilot Cafe, Fahrin Ahmad mengesahkan yang beliau bakal menamatkan zaman bujang pada Sabtu ini bersama wanita pilihan yang masih dirahsiakan identitinya.

Majlis pernikahan Fahrin Ahmad akan berlangsung di Pusat Konvensyen Sime Darby, Bukit Kiara bersempena dengan tarikh ulang tahun kelahiran pelakon ini yang ke-36.

“Saya akan bernikah pada Sabtu ini iaitu pada hari tarikh lahir saya yang jatuh pada 9 Mei. Tetapi buat masa ini saya tidak mahu dedahkan siapa bakal isteri saya itu. Biarlah anda semua tahu pada majlis pernikahan itu nanti. Tetapi wanita itu bukan di kalangan selebriti,” katanya kepada.

Fahrin Ahmad turut berkata yang beliau sudah pun mengenali bakal isterinya itu sejak setahun lalu.

“Kami berkenalan sejak setahun lalu dan saya tahu ramai yang terkejut kerana tidak tahu mengenai perhubungan ini. Sebab saya tidak berkongsi mengenai perkara ini terlalu awal kepada umum kerana ia atas permintaan kedua-dua belah pihak keluarga,” ujarnya lagi. (rtky/s)


Siti Nurhaliza Perjelaskan Isu Ambil Anak Angkat Mangsa Nahas DUKE

Semuanya bermula daripada video pendek adik Amira yang menyatakan perasaan ingin berjumpa dengan Datuk Siti Nurhaliza setelah dia kehilangan kedua ibu bapa yang terlibat di dalam kemalangan di lebuh raya DUKE baru-baru ini.

Lantas, berpunca daripada perkara tersebut terdapat beberapa blog yang mengambil kesempatan untuk menghangatkan apa yang diluahkan oleh adik Amira sekaligus membuatkan nama Siti Nurhaliza turut terpalit bersama.

Khabar angin mengenai Siti mahu mengambil Amira dan Aqila sebagai anak angkat terus tersebar sehingga membuatkan pembantunya memuatnaik gambar dan juga kapsyen yang menegur tindakan blog yang menggunakan nama penyanyi itu sewenang-wenangnya.

Datuk Siti Nurhaliza mendukung Nur Firuza Amira di rumah keluarga mangsa kemalangan maut Lebuhraya DUKE. @501Awani pic.twitter.com/qTdMFkzOIJ

“Perkara ini begitu sensitif kerana ia melibatkan keluarga mangsa. Malah saya sendiri tidak pernah mengeluarkan sebarang kenyataan berhubung itu. Saya dan suami bakal menyalurkan bantuan dari segi pendidikan untuk Amira dan adiknya menerusi Yayasan Nur Jiwa”

“Saya menyerahkan hal ini kepada Allah Taala. Seandainya ada jodoh maka saya meletakkan ia sebagai ketetapan Allah. Lagipun ianya adalah perkara baik namun sebarang perbincangan belum lagi dibuat dari pihak kami,” jelas Siti dan juga suaminya.

Sebagai menunaikan permintaan adik Amira serta orang ramai, Datuk Siti Nurhaliza telah pun menziarahi keluarga mangsa nahas Lebuh Raya DUKE di Taman Batu Muda, sebentar tadi. Tercapai sudah hasrat anak kecil ini untuk berjumpa Siti Nurhaliza.


Aiman Hakim Akui Sudah Tiba Waktunya Untuk Berumah Tangga

Sememangnya serius menjalin kasih, Aiman Hakim mengakui bahawa dia sememangnya merancang untuk menikahi Nur Fathia di samping berharap agar dapat melangsungkan perkahwinan dalam masa yang terdekat.

“Insya-Allah, kami merancang untuk memulakan dengan majlis pertunangan terlebih dulu sebelum sah bergelar suami isteri. Bagaimanapun, saya belum menetapkan tarikh pernikahan kerana bimbang ia tidak menjadi. Maka, saya serahkan kepada Allah SWT”

“Sudah dua tahun kami bercinta, jadi sudah tiba waktunya kami memikirkan tentang hala tuju yang lebih serius dalam perhubungan,” katanya kepada Utusan Online.

Semoga apa yang dihajatkan oleh Aiman dan juga Fathia ini bakal menjadi realiti. Pasti ramai peminat pasangan ini juga tidak sabar melihat idola mereka menjalin ikatan sah seterusnya membina sebuah keluarga yang bahagia. (rtky/s)


Izreen Azminda Anjur Majlis Doa Selamat Sempena Bertudung

Awal bulan April lalu, muncul berita mengatakan yang pelakon Izreen Azminda mula membiasakan diri untuk mengenakan tudung sebagai salah satu langkah awal untuk berhijrah ke fasa yang lebih baik dan nampaknya penghijrahan beliau kini lengkap dengan majlis doa selamat.

Dalam kemaskini terbaru menerusi Instagram, Izreen Azminda memuatnaik beberapa keping gambar di sekitar majlis doa selamat bersempena penghijrahan beliau yang diadakan sekaligus dengan sambutan ulangtahun kelahiran rakan pelakon, Fahrin Ahmad.

Rata rata peminat meninggalkan komen mendoakan yang penghijrahan Izreen Azminda ini berkekalan dan bersyukur pelakon itu sudah diberi petunjuk untuk berhijrah ke satu fasa yang lebih baik dalam kehidupan. Tidak kurnag juga mendoakan jodohnya bersama Fahrin Ahmad.

Maklumlah mereka kali ini bersama sama meraikan hari penting dalam kehidupan mereka, mana tahu berjodoh pula di masa akan datang ‘kan? Izreen Azminda dan Fahrin Ahmad pun nampak sama cantik sama padan dalam gambar sekitar majlis ini. Enjoice! (rtky/m)


Isteri Terkejut Dengan Pengakuan Andy Flop Poppy, Anggap Dugaan Bersama Anak-Anak

Mengakui terkejut dengan pengakuan dan kenyataan yang dikeluarkan oleh suaminya, baru-baru ini, isteri kepada vokalis kumpulan Flop Poppy, Andy iaitu Nurul Shafizan Othman menjelaskan bahawa dia tidak pernah bersetuju dengan perkahwinan kedua suaminya itu.

“Saya tidak setuju dengan perkahwinan itu. Biar Allah yang tentukan. Moga rumah tangga saya dapat kembali kepada asal. Mungkin ini dugaan saya dengan anak-anak. Selebihnya, saya enggan komen lanjut,” katanya kepada mStar Online.

Baru-baru ini, Andy sendiri membuat pengakuan mempunyai isteri kedua melalui Instagram miliknya dan mendedahkan di akhbar Kosmo! bahawa sudah bernikah buat kali kedua dengan wanita yang dikenali sebagai Aliaah Abdullah.

“Ya, dia adalah isteri saya. Kami pasangan suami isteri yang sah dan Baby memberi kebenaran kepada saya untuk untuk bernikah kali kedua,” katanya. Disember tahun ini, usia perkahwinan Andy bersama Shafizan bakal menjangkau usia 24 tahun. (rtky/s)


Unfriended: Kisah Seram Remaja Di Zaman Teknologi Siber Hari Ini

UNFRIENDED (2015) ialah sebuah filem seram yang simple persembahannya tetapi seronok untuk ditonton. Ia seumpama kita sebagai anonymous yang senyap-senyap membaca paparan video dan mesej mengenai ‘orang bergaduh’ di media sosial! Sambil kita mengunyah bertih jagung dan minum air berkarbonat menikmati dramanya.

Filem ini secara ringkasnya mengisahkan sekumpulan sahabat karib atau BFF yang berkomunikasi melalui aplikasi Skype, iMessage dan Facebook serta panggilan telefon, setahun selepas kematian salah seorang kawan mereka bernama Laura Barns (Heather Sossaman).

Kini mereka dihantui oleh seorang pengguna Skype misteri bergelar ‘billie227’ yang mahu tahu siapakah empunya angkara yang telah merakam dan memuat-naik video yang amat memalukan Laura Barns dahulu ke laman Youtube sehingga memaksa dia membunuh diri kerana tekanan mental oleh pembuli-pembuli siber.

Secara peribadi, saya memberikan pujian kepada produksi filem ini yang menggunakan sepenuhnya strategi pemasaran melalui internet semenjak kali pertama trailer-nya dimuat-naik di laman Vimeo dengan judul asal Cybernatural. Trailer rasmi dengan judul yang baru iaitu Unfriended telah dimuat-naik melalui laman Youtube milik MTV pada 12 Januari 2015 pula telah merebakkan lagi kewujudan filem setelah disebarkan secara meluas sukarela oleh para pengguna media sosial. Semenjak itu, filem ini hanya menunggu tarikh tayangan umum untuk ditonton oleh para peminat filem seram sebegini di seluruh dunia dan dengan yakinnya akan meletup di pasaran. Pandai!

Cara persembahannya nampak sangat berbajet murah tanpa memerlukan penggambaran di lokasi yang banyak. Cukup sekadar memuatkan lokasi bilik para pelakon di hadapan skrin komputer riba masing-masing. Kekuatan utama pembikinan filem ini ialah teknik suntingan yang memaparkan semua penceritaan di skrin komputer atau screencast berjenama Apple milik salah seorang watak iaitu Blaire Lily (Shelley Hennig). Kualiti video dan audio yang hebat bukan keutamaan filem ini. Muzik latar soundtrack hanya dari koleksi iTunes milik Blaire, manakala bunyi-bunyian lain cuma bila Blaire menaip di keyboard serta notification iMessage dan Facebook Messenger atau aplikasi pop-up lain yang muncul di sana-sini skrin komputer (wayang). Keseronokannya ialah penceritaan yang bergerak pantas secara linear dalam durasi selama 1 jam 23 minit itu sahaja.

Penonton akan memahami perjalanan dan pengembangan naratifnya melalui setiap kali Blaire menaip sesuatu perihal atau bercakap di telefon atau bersembang di Skype semasa berkomunikasi dengan kawan-kawannya. Bila difikirkan semula, penceritaan filem ini secara tanpa sedar lebih diikuti melalui pembacaan setiap mesej yang ditaip dan isi perbualan beremosi di antara watak-watak, berbanding menonton filem yang penuh aksi lakonan dan paparan babak demi babak di lokasi-lokasi yang bertukar-tukar. Kalau filem ini ditonton melalui paparan skrin laptop atau telefon bimbit yang kecil pun, ia masih menghiburkan, agaknyalah.

Filem ini juga mampu mengujakan sesiapa yang menonton kali pertama untuk menontonnya sekali lagi bagi meneliti semula apa yang terlepas pandang semasa tayangannya. Ia dek kerana kadangkala ada sesetengah paparan babak yang dipenuhi dengan berbagai skrin kecil video dan kotak mesej secara serentak yang berkait dengan penceritaannya.

Sudut pandang penonton sangat terhad seolah-olah berkongsi mata dan telinga dengan watak Blaire sahaja menjadikan ia suatu pengalaman tontonan yang mendebarkan, terutamanya apabila skrin laptop Blaire sendiri mengalami glitch atau gangguan isyarat khidmat servis internet. Elemen seram akan terasa lebih seram semasa penonton dan Blaire kehilangan informasi secara off-screen yang berlaku kepada kawan-kawannya.

Pengisian dan ciri-ciri filem Unfriended agak seiras seperti filem Twelve Angry Men (1957 & 1997) yang berkisar hanya dalam sebuah bilik, dimana dalam filem ini ia bercerita hanya dalam Group Video Chat laman Skype. Unfriended juga bermain dengan persoalan misteri ‘whodunit’ seperti filem seram slasher Scream (1996) dan I Know What You Did Last Summer (1997) untuk merungkai sebab utama kematian Laura yang sebenarnya?

Dari sudut isi kandung, Unfriended menyorot sisi gelap yang diakibatkan dari penyebaran aib seseorang ke laman media sosial dan internet. Dalam filem ini ialah rakaman video Laura Barns yang terlalu mabuk sehingga melakukan sesuatu yang sangat memalukannya sehingga dia membunuh diri. Walaupun ia hanyalah berpunca dari sebuah paparan pendek video di Youtube, ia merebak ke Facebook dan laman media sosial lain. Laura menjadi bahan jenaka dan mangsa pembulian siber yang dahsyat! Sememangnya situasi sebegitu juga sedang berlaku secara realiti. Filem ini mendekati impak kemudaratan yang teruk kepada Laura dan memfiksyenkan seandainya si-mangsa membalas dendam dalam bentuk yang mistik. Ia juga menyelami maksud tali persahabatan atau kawan-makan-kawan yang sebenar.

Filem di lokasi statik dalam paparan skrin komputer yang terhad sebegini, tidak terlalu menyerlahkan bakat para pelakonnya yang juga terhad hanya dalam kotak-kotak video yang kecil dan berkongsi secara serentak. Mereka hanya perlu bersembang secara beremosi sahaja. Setiap perwatakannya masih memenuhi idenditi berbagai watak filem seram seperti watak gadis-gadis bimbo, gadis nampak pandai tetapi seksi, jejaka tampan, remaja nerd dan genius perisian komputer, gentleman dan seorang penjahat misteri. Itu yang penting! Unfriended wajar dipuji usaha produksinya yang memberi kelainan bentuk persembahan filem yang diarahkan oleh Levan Gabriadze kelahiran dari Rusia.

Unfriended mungkin bukan untuk penonton yang menagih tontonan aksi kejar-mengejar kereta atau superhero. Ia sebuah filem yang akan digemari oleh peminat tegar filem-filem seram yang mahu berhibur dari keseraman yang berteknologi. Filem ini kecil tetapi mempunyai idea persembahan yang besar. Saya sukakannya dan OK untuk berikan 4 BIJI ROTIKAYA.


Erin Malek Tidak Mahu Layan Khabar Angin, Alami Alahan Teruk

Mulut orang tidak akan berhenti bercakap namun bagi Erin Malek, dia tidak mahu mengambil serius tentang tuduhan yang dilemparkan kepadanya. Baru-baru ini ada pihak yang mendakwa Erin menjalani proses rawatan kesuburan di luar negara untuk mendapatkan anak kembar.

“Kami baru beberapa bulan berkahwin. Biasalah, mulut orang akan cakap apa saja, sama ada buat perkara baik, apatah lagi kalau benda buruk. Saya malas mahu jadikan isu atau ‘stress’ diri sendiri apabila hal ini berlaku,” katanya kepada Harian Metro.

Menurut Erin, kemungkinan dia mengandung anak kembar kerana faktor genetik pada keluarganya dan suami dan ketika ini dia hanya mahu fokus epada penjagaan kandungan dan sentiasa memastikan dirinya dalam keadaan positif.

Tidak dapat lari daripada alahan, Erin turut mengakui dia mengalami alahan teruk sehingga 12 minggu pertama kehamilan sehingga apa yang dimakannya akan muntah semula kecuali buah. Namun selepas 12 minggu, keadaannya kembali pulih seperti biasa. (rtky/s)


Juliana Evans Mahu Betul-Betul Kenali Hati Budi Jika Ada Kekasih

Pernah digosipkan bersama dengan penyanyi rap Sona One namun menafikan perkara tersebut, Juliana Evans mengakui hatinya kini tidak diisi dengan mana-mana lelaki. Tidak mahu terburu-buru, dia mengakui mahu memberikan fokus sepenuhnya kepada kerjaya dahulu ketika ini.

“Saya belum ada teman lelaki. Nanti dululah semua itu. Bukanlah saya ni sukar didekati. Saya ada keluar dengan beberapa lelaki tapi orangnya tak sesuai. Kali ini, kalau saya mahu ada teman lelaki, saya perlu betul-betul kenal hati budi masing-masing dahulu,” kata Juliana dipetik daripada portal Mangga Online.

Selain menjelaskan bahawa Sona One hanyalah rakan biasa di dalam hidupnya, Juliana dalam masa yang sama turut tumpang gembira di atas perkahwinan bekas kekasihnya, Sam Bunkface, yang berlangsung baru-baru ini.

Apa-apa pun, kami pasti satu hari nanti pasti akan ada lelaki yang berjaya menawan hati Juliana. Bagus juga ketika ini jika Juliana mahu fokus kepada kerjaya terlebih dahulu sebagai jaminan untuk masa hadapan. (rtky/s)


Kongsi Kepiluan Hati Amira, Beto Kusyairy Ajak Orang Ramai Hulurkan Bantuan

Pertama sekali, takziah kami ucapkan kepada adik Amira dan juga Aqila yang kehilangan keluarga tersayang di dalam tragedi kemalangan di lebuhraya DUKE yang meragut nyawa kedua ibu bapa dan adik mereka. Melihatkan gambar adik Amira tersenyum di samping Beto Kusyairy membuatkan hati kami sayu.

BACA: Beto Kusyairy Tetap Bahagia & Tiada Anak Bukan Satu Isu

Beto melalui Facebook telah berkongsi perasaannya mengenai perkara yang menimpa dua beradik tersebut dan dalam masa yang sama turut mengajak orang ramai untuk turut sama membantu menghulurkan bantuan kepada mereka.

Terfikir juga kami bagaimana kanak-kanak sekecil ini bakal menyambut Aidilfitri tahun ini tanpa ibu bapa tersayang di sisi. Sama-sama kita doakan agar adik Amira dan juga Aqila sentiasa punyai kekuatan untuk terus menempuh kehidupan apabila meningkat dewasa.

Kepada anda yang yang ingin menyampaikan bantuan, bolehlah berbuat demikian dengan menyalurkan sumbangan terus kepada akaun Maybank seperti berikut – 1647 9919 0478 (Muhammad Faizznur)


Bukti Jelas Kamal Adli & Emma Maembong Kini Sedang Bercinta?

Sebelum ini, bukan sahaja Kamal Adli malah Emma Maembong sendiri menafikan bahawa mereka kini sedang bercinta namun beberapa keping gambar yang kami terima hari ini bagaikan menjawab persoalan tersebut.

Kamal sendiri sebelum ini pernah memberitahu bahawa dia turut bersimpati terhadap Emma kerana tidak henti-henti dicemuh peminat kerana rapat dengannya malah dalam masa yang sama turut mengeluarkan kenyataan – masih terlalu awal untuk kami ke fasa serius – mengenai hubungan mereka.

Mungkin juga Kamal dan Emma sudah bersedia untuk membuka kisah baru di antara mereka sebab itu mereka tidak kisah untuk keluar berdua sedangkan mereka sendiri sedia maklum pasti akan ada mata memerhati. Apa pun, semoga hubungan yang terjalin bakal membawa bahagia kepada pasangan ini. (rtky/s)


Rita Rudaini Mahu Wanita Pertahankan Hak Demi Anak-Anak

Demi memperjuangkan hak dirinya sebagai isteri serta untuk kelangsungan masa depan anak-anak, Rita Rudaini tidak pernah berputus asa walaupun terpaksa turun naik mahkamah sepanjang empat tahun menantikan perbicaraan kes mahkamah selesai.

“Tipulah kalau saya kata saya tak penat, tapi apabila melihat anak-anak, semangat saya bertambah kuat. Malah kini saya bekerja bukan untuk diri sendiri lagi, tetapi untuk anak-anak. Saya sedar sejak mula saya naik turun mahkamah, ada yang memperlekehkan usaha saya”

“Mereka menganggap saya tidak ‘move on’, mata duitan dan sebagainya. Tetapi apa yang saya lakukan sebenarnya adalah hak untuk anak-anak. Bahkan ia juga adalah hak saya sebagai wanita. Di mahkamah, sebagai wanita, ada banyak hak yang boleh kita perjuangkan”

“Kalau menang, dapat duit, itu mahkamah yang putuskan,” kata Rita kepada Sinar Harian sambil menyatakan bahawa ketika ini, masih ada dua lagi kesnya yang akan berjalan di mahkamah termasuk kes mutaah.

Menurut Rita, apa yang dilakukannya itu bukanlah untuk mengajak wanita lain untuk bercerai namun sebagai contoh perjuangan yang harus dilakukan oleh setiap wanita yang berada dalam situasi yang sama dengannya.

“Saya dapat tahu ada yang bangkit dari perjuangan saya dan kalau mereka rasa betul, Alhamdulillah. Kadang-kala saya sedih apabila melihat ada wanita yang tak mahu memperjuangkan hak mereka dan kesudahannya mereka terpaksa bekerja keras tanggung anak-anak sedangkan bekas suami mereka hidup senang lenang,” katanya. (rtky/s)


Lana Nodin Kongsi Gambar Mesra Pra Perkahwinan

Bakal mendirikan mahligai cinta bersama pilihan hati, Mohd Daud McKienzie, pada 15 Mei ini, Lana Nodin telah berkongsikan beberapa gambar mesra pra perkahwinan mereka di laman Instagram miliknya.

Ternyata pasangan ini sudah tidak sabar untuk menjadi suami isteri dan kami lihat kemesraan yang terjalin ketika sesi fotografi juga bukanlah dibuat-buat dan kelihatan sangat neutral sekali.

Sebelum ini Lana pernah memberitahu bahawa dia bakal berangkat ke Amerika Syarikat selepas berkahwin dan ingin mencuba nasib dalam bidang lakonan di sana, tambahan pula suaminya itu mempunyai kenalan dalam bidang tersebut.

Apa-apa pun semoga perkahwinan Lana dan juga Daud bakal beroleh bahagia sehingga ke akhir hayat dan kami pasti ramai peminat Lana sentiasa mendoakan kesejahteraan pasangan ini. (rtky/s)


Che Ta Tidak Tolak Rezeki Tuhan Jika Diizinkan Mengandung Lagi

Berada di dalam lingkungan umur 40-an, pelakon Rozita Che Wan yang masih kekal jelita ini mengakui dirinya sudah berusia untuk melahirkan seorang lagi anak namun dalam masa yang sama tidak menolak rezeki jika Tuhan mengizinkan dirinya untuk beroleh zuriat lagi.

“Mereka suruh saya beranak lagi. Yang suruh saya beranak itu senanglah cakap, sebab yang meneran saya. Bukan saja orang luar, suami sendiri pun suruh saya mengandung lagi. Tapi jujurnya saya sudah terlalu berusia untuk dapat anak kecil lagi”

“Dalam hal ini buat saat ini, cukuplah seorang. Tapi kalau Tuhan mengizinkan saya dapat anak lagi, semua itu pasti diterima dengan hati terbuka,” katanya kepada BH Plus baru-baru ini. Mahu buat macam mana Che Ta, peminat memang suka tengok baby comel-comel ini.

Tambah Che Ta sebelum ini, kehadiran Aaisyah dalam masa yang sama turut membawa rezeki yang melimpah ruah malah anak kecilnya itu kini sudah pun menjadi artis pertama menyertai syarikat pengurusan Laugh Out Loud (LOL) Entertainment baru-baru ini. (rtky/s)


Shah Jaszle, Hanis Husna Kini Suami Isteri

Tahniah kami ucapkan kepada Shah Jaszle dan juga Hanis Husna kerana telah bergelar suami isteri pada 1 Mei lalu. Shah Jaszle dilihat memuatnaik gambar Hanis berpakaian lengkap dengan kapsyen ringkas, finally!!!.

Selain itu, dalam masa yang sama, isterinya itu turut memuat naik gambar yang sama di akaun Instagramnya dan kedua-dua mereka mendapat ucapan tahniah yang tidak henti-henti daripada kenalan rapat dan juga peminat.

Apa-apa pun, semoga ikatan sah yang terjalin di antara Shah Jaszle dan Hanis Husna bakal membawa sinar kebahagiaan kepada keluarga kecil ini, till Jannah. Kami kongsikan bersama anda beberapa keping gambar ketika majlis pernikahan yang diadakan di kediaman Hanis, Jumaat lalu. (rtky/s)


Azwan Ali Kagumi Allahyarham Julie Dahlan, Terasa Kehilangan Arwah

Terkenang kembali kenangan bersama Julie Dahlan satu ketika dahulu, Azwan Ali mengakui dia merasa bersalah terhadap Julie Dahlan sewaktu pengkebumian jenazah pada pagi Jumaat namun sedia maklum bahawa Allahyarham telah memaafkannya.

BACA: Azwan Ali Enggan Ulas Kisah Abang Dilantik Jadi Menteri Besar Selangor

“Saya berasa sangat sebak kerana dalam program CitCat dulu, banyak soalan laser saya tanyakan kepada arwah dan rasa sangat berdosa, tetapi saya tahu dia maafkan saya. Arwah pernah beritahu yang dia tidak kisah dengan soalan tersebut tetapi disebabkan soalan itu, jawapan yang diberikan olehnya menaikkan rating program,” katanya kepada mStar Online.

Selain menyifatkan bahawa pemergian Allahyarham sebagai satu kehilangan besar, Azwan dalam masa yang sama turut mengkagumi arwah sebagai penerbit. Malah arwah juga merupakan penerbit pertama yang mengambil Azwan berlakon.

“Saya amat terasa kehilangan arwah dan tetap mengkagumi beliau berbanding penerbit filem lain kerana kebanyakan penerbit tidak nampak bakat saya. Arwah merupakan penerbit pertama yang memberi tawaran kepada saya untuk berlakon dalam filem Harry Boy dan membawa saya hingga ke Pulau Tioman,” katanya. (rtky/s)


Qi Razali Ada Perancangan Bertunang, Tidak Mahu Tunggu Lama

Menjelang umurnya yang semakin meningkat, Qi Razali mengakui jika boleh dia tidak mahu tunggu lama dalam membina rumahtangga bersama kekasih hati, Nelydia Senrose dan memberi masa sekurang-kurangnya dua tahun.

BACA: Keluarga Tidak Paksa Nelydia Senrose, Qi Kahwin Dalam Masa Terdekat

“Memandangkan Nelydia baru 21 tahun, baru hendak kenal dunia. Jadi rasanya tidak adil pula untuk saya ‘mengikat’ dia ke alam rumah tangga sekarang ini. Mungkin tunggu setahun, dua lagi. Tapi tak bolehlah lama sangat”

“Saya percaya dengan jodoh. Kalau boleh, saya nak perempuan yang sama duduk dengan saya sekarang adalah perempuan sama yang akan duduk di sisi katil apabila saya nak mati nanti. Kalau boleh, nak kahwin sekali sahaja”

“Jadi, biarlah lambat sikit tetapi dengan orang yang betul-betul hendak hidup dengan kita,” kata Qi kepada Mangga Online selain memberitahu bahawa dia memang ada merancang untuk bertunang tetapi tidak mahu bertunang dalam jangka masa yang panjang.

“Memang ada perancangan untuk bertunang. Tapi buat masa sekarang, saya tak nak cerita fasal pertunangan dulu. Kalau bertunang, saya tak suka tunggu lama. Cukup selama enam bulan sahaja,” katanya lagi. (rtky/s)


Ramona Zamzam Rancang Bulan Madu Ke Bali, Resepsi September Ini

Tahniah kami ucapkan kepada pelakon, Ramona Zamzam kerana telah sah bergelar isteri kepada Rami Alashkar, jejaka kelahiran Palestin pada pukul 3.48 petang tadi di Kayangan Heights, dengan sekali lafaz.

“Alhamdulillah semuanya berjalan dengan lancar dan seadanya. Oleh kerana adik Rami akan mengadakan majlis kahwin bulan Ogos di Qatar maka kami disyorkan untuk menganjak perancangan itu sebulan selepas itu”

“Oleh kerana terlalu lama jarak menanti, kami putuskan untuk bernikah lebih awal dan mempercepatkan apa yang patut,” kata Ramona yang menerima hantaran mas kahwin RM300, bagaimana pun jumlah wang hantaran dirahsiakan.

Ramona yang sudah bercinta hampir dua tahun dengan Rami menyifatkan suaminya itu sebagai seorang yang pandai memujuknya serta sangat memahami personalitinya. Selain itu pasangan ini juga merancang untuk berbulan madu di Bali mahu pun Lombok.

“Ikutkan tak fikir lagi nak berbulan madu di mana. Tapi semestinya kami nak ke destinasi yang ada pulau dan cahaya matahari kerana kami berdua suka dengan persekitaran sebegitu. Saya ada mencadangkan ke Lombok dan Bali. Kalau suami beri lampu hijau, maka mungkin kami berdua akan jejak ke situ”

“Buat sementara waktu, kami hanya boleh fikirkan destinasi yang dekat-dekat dahulu kerana bulan September ada resepsi kami. Nak pakai duit macam-macam, lalu fikirkan yang terdekat sahaja,” katanya. (rtky/s)


Andy Akui Bernikah Lagi, Dapat Kebenaran Isteri Pertama

Vokalis kumpulan Flop Poppy, Andy membuat pengakuan telah berkahwin buat kali kedua bersama seorang wanita yang dikenali sebagai Aliaah Abdullah namun masih belum bersedia untuk mendedahkan tarikh pernikahan mereka.

Menurut akhbar Kosmo! yang menghubungi Andy, pernikahan tersebut diketahui dan tidak dibantah oleh isteri pertamanya, Baby atau nama sebenarnya Nurul Shafizan Othman.

“Ya, dia adalah isteri saya. Kami pasangan suami isteri yang sah dan Baby memberi kebenaran kepada saya untuk untuk bernikah kali kedua,” katanya. Disember tahun ini, usia perkahwinan Andy bersama Baby bakal menjangkau usia 24 tahun.

Melalui perkahwinan bersama Baby, Andy dan isteri telah dikurniakan tujuh orang anak. Selain itu, antara lagu yang pernah menaikkan nama Andy dan juga kumpulannya, Flop Poppy ialah Atas Nama Cinta, Suziela dan Cinta. (rtky/s)


Hanez Suraya Kini Hamil?

Baru sahaja pulang dari menunaikan umrah dan kini adik kepada Hanez Suraya telah memuatnaik gambar alat ujian kehamilan beserta ucapan tahniah kepada kakaknya itu. Jika benar, kami ucapkan tahniah kepada Hanez dan juga suami Romie Razin.

UPDATE-1: Bercakap kepada Berita Harian baru baru ini, Hanez Suraya mengesahkan berita yang beliau kini sedang hamil dan bersyukur doa untuk menimang cahayamata secepat mungkin yang dipanjatkan ketika mengerjakan Umrah baru baru ini telah termakbul.

Sebelum ini, Romie sendiri pernah menyatakan hasrat untuk menimang zuriat hasil perkahwinannya dengan Hanez dan lebih tepat lagi, Romie mengakui inginkan anak perempuan di dalam keluarganya itu.

Buat Hanez dan juga Romie semoga doa mereka untuk mendapatkan anak perempuan termakbul. Apa pun, dengan kehadiran cahaya mata baru nanti pasti akan membuatkan keluarga ini semakin meriah dan bertambah ceria. (rtky/s)


Jojie Bakal Nikah Sebelum Ramadan, Resepsi Selepas Aidilfitri

Kakak Ratu Rock Negara, Jojie Aminuddin bakal mengakhiri zaman bujangnya bersama bakal suaminya, yang berbeza umur 14 tahun dengannya, Syahrizal Ismail yang juga merupakan seorang pengurus acara dan juga usahawan setelah setahun berkenalan.

“Faktor usia bagi saya bukanlah masalah untuk kami meneruskan niat murni ini. Walaupun jarak usia yang berbeza, Syah seorang yang matang dan tidak kebudak-budakkan. Kami berkenalan kira-kira setahun yang lalu apabila kami terbabit dalam sebuah acara membabitkan Ella dan saya pula perlu berurusan dengannya”

“Selain itu apa yang membuatkan saya terpikat padanya kerana beliau seorang yang sangat menjaga solat. Dia sering mengingatkan saya mengenai solat, terutama sekali solat subuh. Saya memang mencari seorang yang dapat membimbing saya ke arah kebaikan dan Alhamdulilah impian itu dimakbulkan,” katanya kepada Berita Harian Online.

Selain itu, menurut Jojie, sebenarnya pihak lelaki sudah pun merisik baru-baru ini, bagaimanapun tarikh pernikahan masih belum ditetapkan lagi dan mereka memilih untuk mengadakan majlis pernikahan sebelum bulan Ramadan dan resepsi selepas Aidilfitri. (rtky/s)


Lufya Dalami Ilmu Agama, Banyak Bermuhasabah Diri

Penyanyi dan pelakon, Lufya Omar mengakui rezekinya bertambah selepas dia membuat keputusan untuk berhijab penuh malah dalam masa yang sama, Lufya juga belajar mengenai sebenar berhijab demi membentuknya menjadi muslimah yang lebih baik.

“Saya terlalu banyak diuji oleh-Nya. Selepas saja saya mengambil keputusan untuk bertudung litup, terlalu banyak tawaran yang cukup lumayan datang kepada saya. Tidak kira menyanyi mahupun berlakon. Malah, untuk lakonan, ada yang pula yang menyuruh saya untuk membuka tudung”

“Oleh sebab itu, saya nekad untuk berhenti menyanyi. Semua video dulu saya buang agar tiada lagi sejarah selepas saya berhijab. Bahkan, saya juga mula mengehadkan aktiviti lakonan saya. Alhamdulillah, saya dapat menerimanya dengan cukup baik dan saya sedar ALLAH SWT sedang menguji saya,” katanya.

Selain itu, Lufya yang sudah empat bulan berehat daripada sebarang aktiviti seni, mengakui dirinya banyak belajar untuk bermuhasabah diri serta mengikuti kelas agama agar sentiasa positif dalam menerima ujian yang daripada-Nya.

“Sehingga kini, saya masih lagi mengikuti pelbagai kelas agama dan usrah. Berhijrah bukanlah sekadar memakai tudung tetapi ia meliputi semua termasuklah percakapan. Sebab itu, saya perlu belajar agar ia meningkatkan lagi kefahaman saya. Alhamdulillah, apabila belajar, saya akhirnya faham,” katanya kepada Sinar Harian. (rtky/s)


Julie Dahlan Meninggal Dunia

Harian Metro hari ini melaporkan yang penerbit filem terkenal Julie Dahlan telah meninggal dunia 7.30 malam tadi akibat komplikasi pelbagai penyakit yang dideritainya sejak beberapa tahun lalu.

Menurut penyanyi, Datuk Hattan yang juga biras kepada anaknya, Hani Harmi, Allahyarham menghembuskan nafas terakhir dalam ambulans ketika dalam perjalanan ke Hospital Ampang.

Difahamkan, Hani dan suaminya turut berada di sisi Allahyarham. Jenazah Allahyarham kini berada di Hospital Ampang. Julie atau Junaidah Dahlan, 62, menghidap pelbagai penyakit termasuk tekanan darah tinggi, kencing manis dan masalah penglihatan.

Penerbit dan pelakon filem dan drama yang popular pada era 90-an itu mencipta nama menerusi pelbagai filem terbitannya seperti Harry Boy (1991), Wira Angkasa (1987), Driving School (1990) dan terakhir Cinta Metropolitan (1995).


Erin Malek Berehat Dari Berlakon, Tidak Mahu Susahkan Produksi

Mahu menumpukan perhatian kepada kesihatan kandungan, Erin Malek mengakui ketika ini dia memang tidak terlibat dengan mana-mana produksi dan lakonan namun dalam masa yang sama bukanlah bererti dia terus hilang dari industri hiburan.

“Kerjaya memang tergendala sekejap sebab pregnant. Bila Erin dah pregnant, Erin bukan fikir pasal diri Erin sahaja. Kita tak nak susahkan orang. Kadang-kadang kita rasa kita boleh buat, tapi bila Erin rasa Erin akan menyusahkan orang, better tak payah buat”

“Erin kadang-kadang bangun lambat sikit, jadi nanti datang lambat, menyusahkan orang. Erin tak nak benda itu terjadi,” jelas Erin.

Selain itu, Erin turut menyatakan bahawa dia kini sedang mengandungkan anak kembar dan apa yang penting bagi dirinya ketika ini adalah sentiasa berhati-hati dan juga memastikan dirinya sentiasa gembira. Tambah Erin, pada mulanya dia geram ketika berita mengenai kehamilannya tersebar.

“Memang Erin mengandungkan anak kembar. Erin bukan marah tapi bila benda sepatutnya kita yang beritahu tapi bila orang lain beritahu dulu, kita rasa macam geramlah, sakit hati. Tapi benda itu tak fikir lama, hari tu je, sekarang dah okay dah,” katanya lagi. (rtky/s)


Almy Nadia Berang Dikritik Gemuk, Tertekan Sehingga Tidak Mahu Keluar Rumah

Nampaknya pengguna di media di laman sosial ketika ini sudah berani mengeluarkan kata-kata yang sangat sensitif dan tidak memikirkan perasaan orang lain. Jika sebelum ini anak Black turut menjadi mangsa, kini gelaran Almy Nadia pula mengamuk kerana tidak habis-habis dikritik gemuk.

Dalam status penuh amarah yang dikongsikan di laman Instagram tersebut, Almy sangat berang dengan kritikan yang tidak henti-henti malah dia sendiri berkali-kali mengatakan akan kembali kurus. Lebih teruk lagi, ada yang menyifatkan fizikalnya seperti khinzir. Melampau betul.

Jika dilihat dengan lebih mendalam melalui status Almy, ternyata perkara tersebut memberi tekanan kepada dirinya sehingga tidak mahu keluar rumah. Bagi kami, jika tidak dikawal, ia akan membuatkan Almy akan hadapi tekanan dengan lebih teruk sekaligus meninggalkan kesan kepada anak kecil.

Apa-apa pun, semoga Almy tabah dengan dugaan dan jadikan kekuatan untuk terus ke hadapan. Malah jika sudah tidak tahan sangat dengan kritikan, apa kata ambil masa berdiam diri dulu dan fokus pada tumbesaran anak. Antara anak dengan kritikan orang, anak sendiri lebih penting, bukan? (rtky/s)


Siti Nurhaliza Bersyukur Ada Anak Tiri, Jadikan Ibu Sebagai Idola

Menjelang sambutan hari ibu yang bakal berlangsung pada 10 Mei ini, Datuk Siti Nurhaliza mengakui bahawa kehadiran anak-anak tiri memang mengisi kehidupannya walaupun kadang-kala dia juga sibuk dengan kerjaya.

“Saya bersyukur mempunyai anak-anak tiri yang cukup menyenangkan dan sangat mengambil berat. Di rumah, kami masih punya masa untuk bersembang mengenai aktiviti harian atau keluar makan bersama-sama”

“Biarpun ibu tiri, ia tidak menjarakkan rasa hormat dan kasih sayang. Paling penting, kami saling mengambil berat antara satu sama lain,” katanya kepada BH Plus. Biasanya, Siti dan adik beradik yang lain akan berkumpul untuk meraikan hari ibu bersama ibu tercinta, Siti Salmah Bachik.

Tambah Siti lagi, beliau menjadikan ibunya sebagai idola kerana pengorbanan yang dilakukannya adalah cukup besar dan antara kenangan yang sentiasa segar di ingatan penyanyi ini ialah apabila berpeluang berduet dengan ibunya dalam majlis tertentu. (rtky/s)


Nik Michael Bakal Kahwin November Ini

Nama Nik Michael Imran mula mendapat perhatian ketika rancangan MasterChef Malaysia musim pertama sekitar tahun 2011 dan kini mengumumkan bakal berkahwin dengan gadis pilihan hatinya, Nadiah Shahril pada November tahun ini.

Memetik laporan akhbar Kosmo!, Nik menyatakan bahawa mereka kini sedang sibuk membuat persiapan perkahwinan namun masih lagi merahsiakan tarikh sebenar majlis perkahwinan mereka akan berlangsung.

“Ya, saya memang akan berkahwin pada bulan November nanti, namun tarikh sebenar majlis itu menjadi rahsia. Saya kira biarlah perkara itu menjadi rahsia kedua-dua belah keluarga sahaja”

“Terus terang majlis itu akan diadakan secara tertutup dan hanya dihadiri oleh ahli keluarga dan kenalan rapat kedua-dua belah pihak. Saya juga ingin maklumkan bahawa memang tidak menjemput wartawan atau akan mendapat sebarang liputan daripada pihak media kerana menganggap diri saya hanyalah seorang tukang masak dan bukan tergolong dalam golongan artis,” jelasnya.

Selain itu, dalam majlis mereka yang akan diadakan di sebuah hotel, Nik dalam masa yang sama memberitahu bahawa dia sendiri akan menentukan menu yang bakal dihidangkan kepada tetamu pada hari perkahwinannya nanti. (rtky/s)


Cita Citata Anggap Pengalaman Lalu Jadikan Dirinya Lebih Matang

Penyanyi ‘Sakitnya Tuh Disini’ Cita Citata memberitahu bahawa dia tidak menyesal berkahwin di usia muda walaupun perkahwinan itu hanya bertahan selama 1 bulan sahaja. Bagi penyanyi yang mempunyai 6 adik-beradik ini pengalaman lepas banyak mengajarnya menjadi lebih dewasa dalam mengharungi hidup yang kian mencabar.

“Tidak pernah menyesal kahwin di usia muda yang ketika itu baru sahaja berumur 18 tahun. Cerai menurut agama sudah 3 tahun yang lalu. Kerana ketika itu mantan suami Cita menghilang jadi Cita bingung dan setelah itu sudah selesai bercerai secara sah”

“Perjalanan hidup Cita ketika remaja boleh dikatakan kandas kerana untuk menyara kehidupan bukan senang.
Pada awalnya Cita tak menyangka untuk menjadi seorang selebriti kerana menyanyi adalah hobi dan seterusnya telah menjadi pekerjaan”

“Jadi mulanya Cita takut untuk jadi selebriti tetapi setelah mencuba akhirnya rasa suka ternyata hobi dan pekerjaan menjadi salah satu semangat dalam hidup. Proses untuk menjadi seperti sekarang ini tidak senang kerana Cita terpaksa melalui dari awal, bawah untuk menjadi penyanyi sehingga pernah ditipu”

“Dan setelah beberapa kali gagal Cita mencubanya lagi dan akhirnya berjaya,” katanya yang ditemui semasa majlis pelancaran single ‘Sakitnya Tuh Disini’ di Royale Chulan kelmarin.

Sebagai seorang artis yang pernah terpalit dengan kontroversi, penyanyi ini tidak pernah melatah malah baginya kontroversi mematangkan diri untuk terus berkarya buat peminat. Perkahwinan yang hanya bertahan selama sebulan tidak pernah dikesalkan kerana sudah tertulis.

“Sebagai artis sudah seharusnya banyak menerima permasalahan, jadi Cita sendiri menerimanya dengan rasa gembira kerana setiap hari kerja menyanyi, yang penting kena jaga peminat, imej kita sebagai seorang artis dan terus berkarya. Kalau ada pun kontroversi mungkin akan terhapus dengan karya-karya Cita”

“Perkahwinan di usia 18 tahun dan hanya mampu bertahan selama sebulan adalah disebabkan Cita masih muda dan mungkin belum sedia ketika itu. Pengalaman yang lepas mengajar Cita untuk ke depan dengan lebih dewasa,” tambahnya lagi. (rtky/hfz)


Mia Ahmad Mula Terima Tawaran Berlakon Melimpah Ruah Selepas Berhijab

Pelakon baru yang kini popular melalui drama bersiri Hati Perempuan, Mia Ahmad berterus terang bahawa dia tidak akan menerima mana-mana watak yang memerlukan dirinya untuk berpelukan dengan pelakon lelaki.

Menurut Mia, dia tidak mahu mengundang sensitiviti masyarakat terhadap penampilannya yang bertudung malah dalam masa yang sama menganggap perkara tersebut sebagai cabaran kepadanya untuk menunjukkan lakonan yang baik tanpa menunjukkan aksi sedemikian.

“Saya akan meneliti skrip yang diterima khususnya jika terdapat adegan berpegangan tangan atau perlu melakukan babak mesra dengan pelakon lelaki. Sekiranya pihak produksi bersungguh-sungguh inginkan saya terlibat dalam karya mereka, perbincangan akan dibuat bagi mengetahui teknik kamera yang dilakukan,” kata Mia seperti dipetik daripada portal Mangga Online.

Menurut Mia, dia mendapat kerjasama yang baik daripada pengarah drama yang dibintanginya sekarang selain pengarah juga turut membantu memberikan idea untuk mengelak daripada melakukan adegan bersentuhan melainkan berlapik.

Mia juga mengakui pada mulanya risau tiada tawaran memandangkan imejnya yang berhijab namun perkara sebaliknya berlaku apabila tawaran lakonan sebagai wanita berhijab datang kepadanya tidak henti-henti. (rtky/s)


Fadzil Zahari Bersyukur Yana Samsudin Kini Berhijab, Harap Sokongan Peminat

Tahniah kami ucapkan kepada Yana Samsudin di atas penghijrahan untuk bertudung penuh dan dalam masa yang sama, suaminya, Fadzil Zahari bersyukur dengan apa yang dilakukan oleh Yana selaku isterinya yang tercinta.

“Tiada perbincangan yang serius mengenai keputusan Yana untuk bertudung. Namun dia ada menanyakan pendapat saya mengenai penampilannya berhijab”

“Setelah memandang segala aspek yang ada, pada hari ini Yana mengambil keputusan untuk bertudung ketika tampil di Wanita Hari Ini sebentar tadi,” kata Fadzil kepada Berita Harian Online sambil menyatakan rasa gembiranya di atas perkara tersebut.

Kami yakin keputusan Yana ini pastinya akan mendapat sokongan daripada peminat yang sentiasa setia kepada pelakon ini dan juga suaminya. Semoga perubahan ini bakal membawakan pelbagai lagi perkara positif di dalam hidup Yana sekeluarga. (rtky/s)


Suhaimi Sulaiman Tegur Wartawan HLIVE!

Nampaknya bukan sahaja peserta Dewi Remaja turut mendapat perhatian malah pengacara di dalam video sesi temubual tersebut, Elly Ariffin turut menarik perhatian ramai yang beranggapan ada yang tidak kena dengan cara beliau.

Ini termasuklah bekas wartawan dan pengcara hebat tanah air, Suhaimi Sulaiman yang turut memberikan pandangan peribadi beliau berhubung dengan etika kewartawanan wartawan tersebut.

Dalam kenyataannya yang dikongsikan bersama di Facebook, Suhaimi mengatakan bahawa pengacara tersebut boleh sahaja menyatakan soalan sukar namun sepatutnya tidak menampilkan lagak angkuh ketika bertanyakan soalan tersebut.

“Boleh bertanya soalan yang susah, berat dan kompleks tetapi usah sesekali berlagak angkuh dengan “attitude” mengundang kontroversi (yang mungkin disengajakan demi format? entah…) kerana penonton akan bersimpati dengan responden yang dilihat teraniaya dan ini senjata yg memakan tuan (read: host)”

“Jika ia format program, saya sedih kerana etika kewartawanan diperlekehkan. Sebenarnya ada banyak cara untuk menilai daya pemikiran, respon, personaliti dan kehebatan peserta yang boleh membantu ratings (read: inform, educate & entertain) yang tidak bertentangan dengan adab orang timur,” jelasnya lagi di Facebook.

Status Suhaimi itu juga mendapat reaksi yang rata-rata menyokong tegurannya itu selain beliau sendiri menyatakan rasa sedih jika format sebegitu dibenarkan kerana ia memberikan imej buruk kepada dunia kewartawanan itu sendiri. (rtky/s)


Johan, Ozlynn Pernah Gadai Barang Kemas Untuk Makan & Jalani Hidup

Melihat kepada kehidupan pasangan ini sekarang, pastinya tidak ramai yang menyangka mereka juga seperti orang lain pernah melalui zaman kesusahan sebelum berjaya seperti sekarang. Dalam satu temubual terbaru, pasangan Johan & Ozlyn mendedahkan pengalaman mereka.

Rozlinawaty Ismail atau lebih dikenali sebagai Ozlyn mengakui berbangga Johan yang beliau anggap sebagai anugerah terbaik Tuhan kepada kehidupannya kerana lelaki itu seorang yang baik dan sering mendahulukan keluarga dalam apa jua pun.

“Sama seperti isteri lain, tentunya melihat kejayaan suami sendiri mendatangkan kepuasan buat diri ini. Maklumlah, kami pernah susah bersama-sama. Tidak ramai yang tahu, pernah satu ketika, saya terpaksa membenarkan dia menggadai barang kemas hadiah perkahwinan untuk makan seharian. Bayangkan, bagaimana susahnya kami waktu itu”

“Namun saya bersyukur sangat. Melewati waktu sukar itu, Allah limpahkan rahmatnya. Hubungan yang baru saja kami bina itu menjadi semakin kukuh dan utuh. Malah, kami jadi semakin sayang, tidak pernah bergaduh walaupun dalam keadaan langsung tidak berduit,” cerita Ozlyn.

Beliau turut menambah dek kerana mereka ketiadaan wang, mereka pernah memberikan susu soya kepada anak mereka yang ketika itu berumur 3 tahun kerana tidak mampu untuk membeli susu bayi. Dan, itu saat paling menyedihkan buat mereka.

“Sikap positif yang dimiliki Johan jugalah yang membuatkan saya bersyukur apabila diberikan kesusahan di awal dahulu dengan dia. Pengalaman itu menjadikan kami saling menghargai,” tambah Ozlyn lagi kepada Utusan Malaysia baru baru ini. (rtky/m)


Fizz Fairuz Tidak Terkilan Dengan Kritikan, Sudah Bersedia Dengan Apa Bakal Terjadi

Selepas beberapa jam majlis akikah selesai diadakan, timbul pula komen-komen negatif segelintir peminat Fizz Fairuz dan Almy Nadia yang mendakwa mereka berdua mengadakan majlis akikah yang terlalu mewah.

Ada yang mengatakan majlis tersebut penuh dengan pembaziran dan seakan-akan mahu menunjuk kemewahan yang ada. Bagaimanapun, Fizz Fairuz menyangkal dakwaan tersebut kerana berpendapat bahawa dia mampu untuk mengadakan majlis tersebut.

“Itu merupakan rezeki buat puteri sulungnya yang pertama Nur Afrina Arianna, rezeki saya yang termampu. Kalau kita buat di kampung pun tetap sama, di mana saya perlu buat selawat, panggil pelajar-pelajar tahfiz, tahlil, marhaban dan itu adalah benda yang sama seperti mana yang saya lakukan di sini”

“Kenapa orang tak pertikaikan kalau kita buat di kampung dan kalau dipertikaikan apa yang saya buat itu membazir, tidak perlulah adanya lagi anugerah-anugerah atau majlis-majlis di Malaysia ini, tak payah buat sebab itu pun membazir,” katanya yang ditemui semasa Majlis Maulid Akbar Selawat Perdana kelmarin.

Tambahnya lagi, apa yang dilakukannya adalah atas dasar kemampuannya, dan tidak pernah baginya untuk membazir atau apa sahaja perkara negatif. Dia turut berkata, orang yang cuba untuk mengkritik atau memberikan komen-komen yang negatif adalah orang yang tidak bertamadun.

“Kita bukan kira membazir ataupun tidak, tetapi itu adalah di atas kemampuan. Saya mampu saya buat dan sekiranya saya melakukan majlis ini di kampung pun saya kena sembelih 2 ekor kambing, buat marhaban dan sebagainya. Benda ini perkara biasa”

“Tiap-tiap tahun orang akan bersalin, dapat baby dan apabila selepas pantang akan buat majlis akikah. Akikah ini benda yang wujud kita kena buat. Jadi orang luar yang cuba mempertikaikan dia itu tidak bertamadun”

“Kita tak menunjuk tetapi benda ini di ‘highlight’ terlalu besar oleh media. Saya ini artis bila kita buat majlis kita panggil wartawan. Mungkin ‘highlight’ itu yang nampak mewah, meriah dan besar. Buat untuk anak saya dan sebenarnya kita buat bersederhana sahaja, mungkin dekorassi yang menarik”

“Benda itu biasa sahaja dan saya telah mengehadkan apa-apa yang ada. Dibuat sekadar yang termampu. Anak pertama kita begitu ghairah untuk meraikannya. Saya seronok sangat dan buatlah apa yang nak buat. Kalau nak bertelagah benda-benda macam ini rasanya tak berguna”

“Benda ini tiada isu pun, kalau nak bercakap Malaysia hak bersuara, bersuaralah tapi jangan lebih-lebih sangat,” jelasnya panjang lebar.

Dalam pada itu, Fizz Fairuz memberitahu dia tidak berasa terkilan dengan hal-hal sebegitu kerana telah bersedia dengan apa yang bakal terjadi terhadap keluarganya.

“Tak pernah terkilan dengan benda-benda ini. Saya sudah bersedia dengan apa yang akan terjadi dan sebelum ini melihatkan rakan-rakan artis yang lain turut terkena tohmahan-tohmahan. Jadi saya dan isteri (Almy Nadia) kena bersedia dengan apa sahaja kemungkinan yang akan datang. Janji nawaitu kita betul, Insha Allah,” tambahnya.

Sementara itu, Fizz Fairuz akan mengikuti program Selawat Perdana seperti tahun lepas yang akan diadakan di Dataran Putra, Presint 3, Putrajaya pada Jumaat, 8 Mei 2015 ini. Apa lagi jom ramai-ramai berselawat.(rtky/hfz)


Adam AF Anggap Tiada Rezeki, Kontroversi Matangkan Hubungan Suami Isteri

Setelah menyimpan perasaan sedihnya bersama isteri, Adam AF dan Fiza Halim akhirnya berkongsi cerita bahawa Fiza telah mengalami keguguran anak pertama mereka pada penghujung Mac lalu selepas disahkan hamil tujuh minggu.

Adam atau nama sebenarnya Mohd Aizam Mat Saman, 32, berkata, biarpun sedih namun mereka reda dengan ketentuan Illahi selain menganggap masih belum rezeki memiliki cahaya mata untuk perkahwinan berkenaan.

“Apabila mendapat perkhabaran isteri mengandung sudah tentu saya gembira kerana kehadiran cahaya mata akan mengeratkan lagi kasih sayang kami namun sudah tiada rezeki kami apabila dia mengalami keguguran”

Kejadian berlaku pada akhir Mac lalu ketika kandungannya memasuki usia tujuh minggu,” katanya kepada mStar Online dan menyatakan bahawa mereka redha dengan ketentuan Illahi selain menganggap belum tiba rezeki mereka untuk memiliki cahaya mata.

Selain itu, menurut Adam, kontorversi yang melanda rumah tangganya sebelum ini sebenarnya menguatkan lagi hubungan meraka malah beranggapan perkara tersebut turut sama mematangkan mereka.

“Apa yang terjadi dalam rumah tangga kami sebelum ini ada hikmah disebaliknya selain ia menjadi pengajaran buat kami berdua. Alhamdulillah kami kini lebih matang dalam menjalani kehidupan sebagai suami-isteri dan berharap semua dapat mendoakan kebahagian kami,” katanya.

Adam dan Fiza bernikah pada 26 September 2013, bercerai (talak satu) pada 28 April 2014 dan kembali rujuk pada 17 Julai 2014. Apa pun, semoga pasangan ini tabah menghadapai dugaan yang mendatang. (rtky/s)


Hafreez Tegur Peniaga Online Agar Lebih Jujur Berniaga

Mungkin sebelum ini pelakon Hafreez Adam telah memberitahu sebab-musabab mengapa paras rupanya teruk dan berjerawat ketika di usia muda, dan rata-ratanya telah mengetahui punca sebenarnya.

Lantaran itu, pelakon yang baru sahaja memenangi anugerah pelakon baharu lelaki popular (ABPBH 2014), cuba dieksploitasi oleh pihak-pihak yang tidak bertanggungjawab menggunakan gambarnya sebagai testimoni untuk produk-produk tertentu bagi melariskan penjualan mereka.

Bagi pelakon yang membintangi drama berjudul ‘Hati Perempuan’ ini, dia menyerahkan segala-gala keputusan kepada pihak pengurusannya sama ada mahu mengambil tindakan atau berdiam diri.

“Benda ini saya serahkan kepada pihak pengurusan untuk menguruskannya. Pada pendapat saya, perkara ini okay sebenarnya cuma tidak elok menyalahgunakannya, sebab saya tidak menggunakan produk itu, dan perkara ini akan saya serahkan kepada pihak atasan untuk menyelesaikan perkara tersebut,” katanya yang ditemui di Majlis Maulid Akbar Selawat Perdana, kelmarin.

Tidak mahu mengambil tindakan terburu-buru seperti saman-menyaman, Hafreez lebih selesa untuk menegur mereka ini terlebih dahulu dan menasihati mereka supaya berniaga secara lebih telus dan jujur.

“Saya tidaklah terus untuk menyaman atau apa pun, cuma keluarkan teguran dahulu. Tidak ada masalah sebenarnya untuk dijadikan motivasi untuk meningkatkan keyakinan kepada orang lain. Tetapi mereka menggunakannya untuk testimoni walhal saya tidak pernah menggunakan produk itu. Nasihat saya pada mereka berniagalah secara jujur dan halal,” tambahnya lagi.

Dalam pada itu, ada beberapa produk yang cuba bertanyakannya untuk menjadi duta tetapi bukanlah produk-produk yang berasaskan penjualan secara online.

“Untuk produk ada juga yang bertanya, tetapi yang menjualnya secara online belum lagi ditawarkan,” ujarnya. (rtky/hfz)


Caprice Gesa Henti Buli Mawar Rashid

Setelah peserta Dewi Remaja, Mawar Rashid dihentam oleh aktivis internet dengan begitu teruk akibat tidak tahu mengenai GST, muncul penyanyi rap, Caprice yang mahu gejala pembulian siber diberhentikan selain mahu membantu orang ramai lebih peka dengan isu GST itu sendiri.

“Saya mencabar anda untuk pergi ke mana-mana kolej sekarang dan bertanya kepada pelajar lelaki mahupun wanita secara rawak mengenai GST sama ada mereka itu sangat cantik atau sangat hodoh”

“Dia (Mawar) gagal menjawab soalan tetapi berjaya mengekalkan tahap ketenangannya. Cara pengacara bertanyakan soalan dan membuat video itu untuk ditonton secara umum adalah ke arah berlakunya siber buli”

“Adakah kita pernah mengambil kira implikasi terhadap mental dan emosi yang boleh berlaku kepada gadis-gadis pada masa akan datang?” katanya dipetik daripada akaun laman Instagram miliknya.

Selain itu, Caprice juga menyatakan dia secara sukarela ingin bekerjasama dengan Kementerian Kewangan untuk menyediakan, menulis dan mengeluarkan sebuah buku mengenai GST dan mengedarkannya di institusi pendidikan demi kebaikan bersama.

Menerusi platform media sosial, penyanyi rap, Ariz Ramli atau mesra disapa sebagai Caprice, melancarkan satu kempen ‘Bullying Stop Now’ (Hentikan Buli Sekarang) dengan menggunakan hashtag #watlekwatpeace sebagai mengalakkan belia menyebarkan rasa cinta. (rtky/s)


Syarul Ridzwan Mahu Dikenali Kerana Bakat, Bukan Cerita Peribadi

Berdiri di atas keserasian antara Syarul Ridzwan dan Mia Ahmad di dalam drama Hati Perempuan, wujud khabar angin mengatakan mereka kini sedang hangat bercinta. Namun bagi Syarul, hubungan mereka hanyalah sebagai rakan sekerja dan tidak lebih daripada itu.

“Itu semua gosip dan saya tidak memberi sebarang kenyataan pun tentang perkara itu. Saya dan Mia hanyalah rakan kerja yang menggalas tanggungjawab dan tugas sebagai pelakon. Itu sahaja yang boleh saya katakan. Kami sahabat, sama seperti saya bersahabat dengan orang lain,” katanya kepada mStar Online.

Mahu namanya dikenali di atas bakat lakonan dan kisah peribadi, Syarul dalam masa yang sama turut bersyukur kerana perjuangan dirinya di dalam industri selama ini telah pun terbalas dan kini, tawaran berlakon tidak henti-henti datang kepadanya.

“Biarlah nama saya dikenali kerana kerja bukan cerita-cerita peribadi. Apa-apa pun saya bersukur selepas tiga tahun berkecimpung dalam dunia lakonan, baru sekarang orang kenal saya. Alhamdulillah,” ujarnya yang turut memilih skrip dan watak yang terbaik bagi menjaga kualiti lakonannya. (rtky/s)


Fizz Fairuz Gembira Almy Nadia Usaha Untuk Kurus, Akan Nasihat Sewajarnya

Sememangnya memahami perubahan yang dialami isteri selepas melahirkan anak, Fizz Fairuz mengakui tidak kisah apabila Almy Nadia sedikit berisi kerana baginya apa yang lebih penting ialah kesihatan Almy dan anaknya, Nur Afriana Ariana.

“Saya dah banyak kali cakap dengan dia, saya tak kisah kalau dia berisi atau pun montel, tapi Almy nak berusaha untuk kurus, jadi saya terimalah keputusannya. Bagi saya, kesihatan paling utama kalau Almy sakit dan lemah ia akan memberi kesan kepada Ariana”

“Apa-apa pun usaha Almy untuk nampak kurus tu saya pun gembira, saya akan memberi nasihat yang sewajarnya selaku seorang suami,” katanya yang dipetik daripada portal Murai sambil menyatakan perasaan terujanya sebagai seorang ayah.

Mengakui bahawa ia merupakan pengalaman baru buat dirinya, Fizz turut menyatakan bahawa dia sanggup berulang-alik dari Melaka ke Kuala Lumpur selama 3 minggu, semata-mata ingin menatap wajah anaknya. (rtky/s)


Peminat Kecam Nina Iskandar Buka Tudung Di Instagram, Dakwa Tidak Ikhlas

Kira kira setahun yang lalu, ketika pemerintah Brunei melaksanakan hukum Hudud sepenuhnya salah seorang pelakon yang berasal dari sana iaitu Nina Iskandar telah berhijrah mengenakan tudung dan menafikan penghijrahan itu semata mata kerana perlaksanaan Hudud.

Baru baru ini Nina Iskandar telah memuat naik sekeping gambar dirinya tidak mengenakan tudung di akaun Instagram beliau & tindakan ini telah mengundang kritikan ramai yang terus menganggap penghijrahan sebelum ini memang tidak ikhlas dan bukan datang dari hati.

“Kadangkala anda mesti berani untuk mengawal hidup anda dan mengambil tanggungjawab bagaimana untuk menjalani kehidupan. Sekiranya ia bermaksud menemui dan menjadi diri sendiri, ia berbaloi untuk diusahakan. Tak perlu kisah diterima ramai atau tidak, itu bukan langsung masalah anda,” tulisnya menemani gambar tesebut.

Tulisan beliau itu seakan akan memberikan gambaran yang beliau sudah tidak takut dengan persepsi ramai tentang penampilan beliau sama ada berhijab atau tidak kerana lebih mahu menjadi diri sendiri daripada memuaskan hati ramai pihak lain.

Sebelum ini pun Nina Iskandar pernah terpalit kontroversi apabila hanya mengenakan topi dalam satu sesi fotografi dan turut mengundang kritikan dari peminat hiburan.

“Ramai artis yang ketika fotografi hanya pakai turban meskipun mereka berhijab. Isu ini memang sensitif dan orang yang suka mengkritik selalunya memang hanya mencari kesalahan kita.
Saya manusia biasa yang dicipta dengan kelebihan dan kekurangan sendiri”

“Ini hidup saya dan saya bukan hidup untuk orang lain, jadi biarlah apa pun mereka nak kata,” ulas Nina Iskandar kepada mStar Online sebelum ini. (rtky/m)


Hanez Suraya Kini Bertudung, Harap Doa Dari Peminat

Hari ini Hanez Suraya telah memuatnaik sekeping gambarnya berhijab di laman Instagram miliknya dengan caption Semoga penghijrahan saya ini berkekalan.. Amin sekaligus memberi gambaran bahawa pelakon ini sudah menetapkan niatnya untuk berhijrah.

Hanez sebelum ini baru sahaja pulang daripada mengerjakan umrah (sejak 14 April lalu) bersama suaminya, Romie Razin Adilha dan anak tirinya, Putera Adreeshah. Memetik daripada laporan Berita Harian, Hanez mengakui memang berniat untuk berhijab sejak ketika mengerjakan umrah lagi.

“Memang sejak ke sana, hati saya kuat untuk bertudung. Apatah lagi di sana, semua wanita Islam bertudung. Lalu semangat nak bertudung itu jadi semakin membuak-buak. Malah saya sudah mula terfikirkan gaya bertudung macam mana yang sesuai dengan raut wajah ini”

“Saya juga sudah belajar nak lilit tudung dengan baik termasuk melihatnya berpandukan carian Google di laman internet. Cuaca di sana kalau musim panas sama macam Malaysia, jadi bukan alasan untuk saya tidak melakukan yang sama jika sudah berada di Malaysia. Semuanya berbalik kepada soal hati,” jelasnya

Selain itu, ketika disoal mengenai adakah Hanez sudah bersedia bertudung, Hanez mengharapkan doa daripada peminat dan dalam masa yang sama mengakui akan perlahan-lahan mengikut rentak baru di dalam kehidupannya itu.

“Sama ada saya terus bertudung atau tidak, doakan yang baik sahaja. Saya harap ia dipermudahkan. Saya bimbang timbul rasa riak. Biar saya perlahan-perlahan mengikut ‘rentak’ baharu ini. Malahan kalau keluar rumah sekarang pun saya sudah bertudung”

“Cuma saya tak mahu cakap dengan mulut dahulu. Biarlah yang nampak itu…nampaklah,” katanya sambil berharap jodoh perkahwinannya kekal hingga ke jannah. Tahniah diucapkan kepada Hanez di atas keputusan ingin berhijab dan kami pasti ramai peminat yang sentiasa doakan anda. (rtky/s)


Avengers: Age of Ultron [REVIEW]

“We can tear them apart, from the inside” Itulah strategi terpenting oleh Ultron untuk menghancurkan Avengers! Berjayakah? Tonton filem ini.

AVENGERS: AGE OF ULTRON (2015) ialah sebuah filem yang besar dari serba-serbinya; cerita, perwatakan dan produksi. Ia dibuka dengan sekuen aksi yang hebat menampilkan ahli-ahli Avengers yang bergabung, boom! Misi pertama mereka ialah untuk merampas semula tongkat sakti kepunyaan Loki yang kini dimiliki oleh kuasa jahat kumpulan HYDRA. Apa yang berlaku seterusnya? Anda kena ke pawagam sekarang untuk menyaksikan sendiri bagaimana penceritaan filem ini dikembangkan sampai habis meletup-letup!

Berbanding filem The Avengers (2012) yang mengetengahkan musuh utama iaitu Loki, makhluk asing yang mengganggu ketenteraman bumi, kali ini penjahat paling jahat untuk filem ini ialah Ultron (suara latar oleh James Spader). Asal-usul Ultron mengingatkan saya kepada filem Transcendence (2014) dan Chappie (2015) yang digabungkan, tetapi dalam versi ‘Artificial Intelligence’ (AI) yang gangster. Pembentukan Ultron juga seolah seiras bagaimana latar Sentinels dalam filem X-Men: Days of Future Past (2014) yang berpunca dari rekaan dan kajian ahli Avengers sendiri? Tonton filem ini.

Ultron seumpama ‘senjata makan tuan’ yang memporak-perandakan bumi. Kali ini penciptanya berniat baik tetapi menjadi huru-hara apabila Ultron menganalisa dan berfikiran berdikari sendiri untuk menyimpulkan apa yang sewajarnya secara logik bagi me-reset semula manusia dan bumi? Ultron ada memetik rujukan seperti kejadian banjir besar Noah untuk memulakan semula evolusi kemanusiaan. Ultron menganggap kewujudannya seperti ‘Tuhan’ yang akan menentukan hala-tuju kehidupan manusia dan nasib bumi di tangannya.

Kerana itulah Ultron mesti menghapuskan Avengers yang menjadi benteng paling hadapan sebelum bumi dimusnahkan. Itulah teori yang difikirkan wajar oleh Ultron yang juga menjadi konflik utama filem ini. Ultron juga sebenarnya ialah replika salah seorang ahli Avengers. Siapakah yang diwarisi oleh Ultron? Bagaimana Ultron menyusun fasa-fasa pemusnahan itu? Tonton filem ini.

James Spader yang kembali terkenal semula selepas siri tv The Blacklist semakin popular, berjaya memberikan jiwa dan intonasi watak Ultron yang kedengaran ego megalomaniac dan merbahaya sebagai Ultron. Begitu juga lakonan Paul Bettany yang hanya digunakan suaranya sebagai J.A.R.V.I.S. dalam siri filem Iron Man, kini diberikan watak ‘bertubuh-badan’ sebagai Vision untuk lebih beraksi. Pertembungan drama dan kuasa di antara Ultron dan Vision merupakan di antara babak yang sangat menarik dan setanding.

Avengers: Age of Ultron juga menambahkan lagi 2 watak adik-beradik adiwira / musuh iaitu Quicksilver (Aaron Taylor-Johnson) dan Scarlet Witch (Elizabeth Olsen) yang diperkenalkan di hujung filem Captain America: The Winter Soldier (2014) tahun lalu. Kali ini watak Hawkeye (Jeremy Renner) diberikan pengembangan latar keluarga yang lebih berbanding watak-watak lain. Manakala watak Black Widow (Scarlett Johansson) diberikan babak flashback untuk memahami latar asal-usul kehebatannya sebagai gadis yang lasak dan kuat. Iron Man (Robert Downey Jr.), Captain America (Chris Evans) dan Thor (Chris Hemswoth) juga diberikan ‘bayangan’ yang bukan-bukan. Namun begitu, Hulk (Mark Ruffalo) menjadi semakin ganas sehingga sanggup berbunuhan dengan salah seorang Avengers. Kenapa? Tonton filem ini.

Sebagai sebuah filem yang menggabungkan terlalu ramai superheroes yang juga sudah ada filem berjudul milik masing-masing, Avengers: Age of Ultron memang mempunyai risiko untuk berebut limelight. Namun begitu, pengarah dan merangkap penulis lakonlayar Joss Whedon dengan jayanya menyulam penceritaan dan selang-seli penampilan aksi dan dialog kesemua watak-watak untuk nampak seimbang walaupun mempunyai plot yang agak berselirat. Mungkin juga kerana pesona setiap ahli Avengers yang ada tarikan kuasa hebat tersendiri menjadikan tontonan tidak membosankan atau meleret kerana ia disunting dengan pantas dan kemas.

Jika diperhatikan dengan teliti gaya penceritaan filem ini seolah ada resepi formula yang agak se-acuan dengan filemnya terdahulu di tangan Joss Whedon sekali lagi. Misalnya, Tony Stark akan bekerjasama dengan Dr. Bruce Banner (sekali lagi) menganalisa tongkat Loki, kali ini ia lebih mendalam. Avengers akan bertekak sesama mereka dan beradu tenaga kekuatan hebat masing-masing kerana salah faham, sebelum bersatu hati semula sebagai sebuah kumpulan.

Filem aksi fantasi komik yang memaparkan pergaduhan kekuatan mega dahsyat sebegini, sebenarnya bersandarkan sepenuhnya teknik suntingan pos-produksi teknologi berkomputer yang juga dahsyat kualitinya! Babak-babak itulah intipati hiburannya yang sangat diidamkan oleh penonton. Ia nampak sungguh luarbiasa! Tradisi dan warisan hiburan ‘merepek’ dunia komik dari Marvel Cinematic Universe itu akan diteruskan lagi dengan sekuel-sekuel filem yang seterusnya tahun demi tahun, fasa ke-2 dan ke-3 katanya sehingga tahun 2019. Nick Fury (Samuel L. Jackson) sudah pasti ada banyak lagi misi untuk mempertahankan bumi.

Francais MCU juga dikembangkan ke pasaran siri tv Agents of S.H.I.E.L.D. untuk memuaskan lagi kehausan pembaca fanatik komiknya.

Avengers: Age of Ultron ialah sebuah filem yang berasal dari komik. Berapa teruk jahanam pun muka bumi dek pertempuran sengit Avengers menentang musuhnya, ia masih mampu diselitkan dengan dialog-dialog lucu di antara babak-babak aksi lasak pergaduhan ber-CGI yang memberikan kepuasan maksima penontonan. Sejujurnya, saya merasakan bahawa filem kali ini berjaya memberikan eskapisme minda ke dalam dunia superhero yang merbahaya dan berwarna-warni! Saya dengan amat yakinnya memberikan 5 BIJI ROTIKAYA.

Oh! Jangan lupa menonton filem ini sehingga paparan kredit akhir kerana ada satu babak tambahan yang mengujakan ya! Tonton filem ini.


Dynas Mokhtar Sambut Hari Lahir Anak Penuh Meriah

Bertemakan warna merah jambu, semalam (Isnin) telah berlangsung majlis sambutan hari lahir anak perempuan Dynas Mokhtar, Khayra Khalyssa yang genap lima tahun pada 24 April lalu. Majlis yang cukup meriah itu telah diadakan di rumah ibu bapa Dynas di Shah Alam.

Selain itu, Scha Al-Yahya, Awal Ashaari dan rakan selebriti lain turut hadir bagi memeriahkan lagi suasana manakala Faradhiya juga telah menghiburkan tetamu dengan membuat persembahan pada hari tersebut.

Pasti penuh bilik Khayra dengan hadiah-hadiah yang dia dapat sempena hari lahir yang kelima ini. Apa-apa pun, jika tiada apa yang menghalang, nampaknya nanti Khayra akan dapat ayah baru. Eh. Gurau saja. (rtky/s)


Mawar Rashid Mohon Maaf, Abai Cemuhan

Baru-baru ini kecoh mengenai cerita peserta Dewi Remaja, Mawar Rashid yang gagal menjawab soalan mengenai maksud sebenar GST yang sedang rancang diperkatakan sekarang. Berpunca daripada perkara tersebut, Mawar diserang teruk oleh aktivis internat atau keyboard warrior.

Sehubungan itu, Mawar memuatnaik gambar di Instagram miliknya dengan niat mahu memohon maaf di atas kesilapannya itu kerana tidak peka isu semasa dan dalam masa yang sama akan berusaha untuk memperbaiki dirinya.

“Maksud GST is goods and services tax yangg menggantikan (sst) sales and services tax. Mawar mintak maaf pada semua sebab Mawar kurang peka tentang isu ekonomi negara”

“Pelajaran & assigments serta aktiviti Mawar yang padat setiap hari telah membuat Mawar lalai tentang perkembangan isu semasa. Mawar apologise once again dan ambil setiap kritikan dan teguran untuk improve diri Mawar to b a better person,” jelasnya di Instagram.

Apa yang lebih menyedihkan ialah terdapat komen-komen yang menggambarkan bahawa kesalahan Mawar tidak tahu mengenai maksud GST itu sebagai kesalahan besar dan tidak boleh dimaafkan. Malah ada yang berbangga dan mengaku lebih bijak daripada Mawar hanya kerana mereka mempunyai sekeping ijazah. Seriously?

Tapi dari apa yang kami lihat, Mawar bagaikan sudah lali dengan tohmahan dan tidak mengendahkan pelbagai lagi cemuhan kasar yang dilemparkan kepadanya. Bagus juga Mawar jika sudah kalis kontroversi awal-awal begini, senang mahu hadapi masalah gosip apabila sudah terkenal nanti. (rtky/s)


Firman Mahu Perbaiki Diri, Bantu Tingkat Taraf Hidup Keluarga

Realiti bergelar selebriti tidak seperti yang dibayangkan, itulah antara yang diakui sendiri oleh Firman AF malah lebih teruk lagi, tindakan segelintir pengikut laman sosialnya turut mempersendakan keluarganya sebagai miskin.

BACA: Firman Tunai Hasrat Ibu Bapa Mahu Jejak Kaki Ke Tanah Suci

“Mengatakan keluarga saya miskin dan mempersoalkan tentang asal usul kami adalah kritikan paling teruk saya terima sejak bergelar anak seni. Saya tidak tahu mengapa perlu melibatkan keluarga sekiranya saya ada membuat sebarang kesalahan dan kenapa pula menjadikannya bahan jenaka”

“Saya tidak terfikir untuk ambil tindakan dengan apa mereka katakan kerana ia tidak akan membuatkan saya menjadi lebih baik. Saya kena kuat menghadapi cabaran sebagai anak seni dan perlu berusaha mengubah kehidupan saya tambahan pula saya bukan berasal dari keluarga senang,” katanya juara AF 2014 ini.

Menurut Firman walaupun dirinya kecewa dengan tohmahan tersebut namun dia sedar satu-satunya jalan untuk menghentikan perkara itu adalah dengan berusaha keras agar dapat meningkatkan taraf hidup mereka sekeluarga sekali gus membantu menaikkan namanya semula.

“Sebelum ini saya sering anggap kerjaya sebagai penyanyi ini cukup indah selain tetapi realitinya bukan begitu. Saya sedar menjadi penyanyi memerlukan saya sentiasa meningkatkan diri agar tidak ketinggalan kerana persaingan cukup hebat,” jelasnya kepada mStar Online. (rtky/s)


Bergelar Jutawan, Maya Karin Lebih Selesa Bersederhana Dalam Hidup

Tahukah anda bahawa Maya Karin sudah pun menceburkan diri di dalam bidang pelaburan hartanah sejak 10 tahun lalu? Berdiri di atas gelaran jutawan, Maya dalam masa yang sama mengakui tidak gentar mengenai keselamatan dirinya.

Menurut Maya, tiada apa yang perlu dirisaukan kerana dia beranggapan bahawa dirinya tidak sekaya jutawan lain yang jauh lebih mewah daripadanya selain menyifatkan apa yang dimilikinya kini sebagai biasa-biasa sahaja.

“Pendapatan saya bukanlah melimpah-ruah seperti bilionair yang lain. Kekayaan yang orang labelkan pada saya cuma biasa sahaja. Apabila berita ini tersebar, ia tidak membuatkan saya terfikir untuk mengupah pengawal keselamatan peribadi untuk melindungi diri saya”

“Saya tidak suka begitu kerana bukanlah orang yang mempunyai pengaruh besar sehingga perlu menggunakan khidmat pengawal keselamatan,” jelasnya kepada pihak Kosmo!

Selain itu, pelakon jelita ini juga mengakui segan apabila kisah mengenai kehidupan peribadinya mula mendapat perhatian ramai lebih-lebih lagi mengenai kemewahannya, namun lebih suka mengambil jalan berdiam diri dan bersederhana. (rtky/s)


Majlis Aqiqah Fizz Fairuz Mewah & Membazir, Tidak Ikut Sunnah?

Niat baik pasangan Fizz Fairuz dan juga Almy Nadia mengadakan majlis aqiqah dan cukur jambul anak mereka semalam nampaknya turut mendapat kritikan dan teguran daripada peminat yang beranggapan bahawa majlis tersebut adalah membazir dan tidak disyorkan di dalam agama Islam.

Namun di sebalik teguran yang ditulis peminat tersebut di laman sosial yang turut mempertikaikan majlis tersebut kerana campur aduk lelaki dan wanita, dalam masa yang sama turut mendoakan pasangan tersebut diberi hidayah oleh Allah.

Semalam telah berlangsung majlis aqiqah anak Fizz Fairuz dan juga Almy Nadia, Nur Afrina Arianna yang diadakan dengan cukup meriah. Selain itu, majlis cukur jambul dan aqiqah tersebut turut diadakan buat anak angkat Almy Nadia, Nur Afrina Darwisyah. (rtky/s)


Ekin AF3 Alah Terhadap Bau Minyak Wangi, Rokok & Mulut Orang

Berita baik pastinya buat penyanyi kelahiran Akademi Fantasia ini, Ekin AF3 kerana kini sedang sarat mengandung. Ekin berkongsi khabar gembira itu melalui akaun Instagram miliknya baru-baru ini sekaligus menampakkan perutnya yang semakin membesar.

Menurut Ekin, kini usia kandungan sudah berusia 4 bulan malah dia dalam masa yang sama semapt berkongsi cerita bersama Berita Harian mengenai alahan yang dialaminya sepanjang kali pertama mengandung. Suaminya, Yazer pun turut terkena tempias daripada alahan tersebut.

“Biasalah kehamilan pertama, saya mengalami pengalaman yang agak teruk. Makan pun tak lalu dan muntah teruk. Saya juga lekas nak cirit birit kerana alah susu. Badan pun jadi lesu sampaikan ibu dari Sabah datang KL kerana risaukan kesihatan serta keadaan saya”

“Saya juga alah kepada bau. Bayangkan suami saya datang dekat pun ditanya sudah mandi ke belum. Padahal dia sudah mandi dan saya selamba tanya habis kenapa bau busuk. Saya juga tak tahan dengan bau minyak wangi yang terlalu kuat baunya. Begitu juga bau rokok, bau tandas dan bau mulut orang. Saya akan rasa macam nak termuntah,” kata bakal ibu ini.

Tahniah kami ucapkan pada pasangan ini dan semoga dengan kelahiran cahaya mata baru nanti dapat menambahakan seri dan cahaya di dalam keluarga ini. Ekin dan Yazer sebelum ini telah bercinta selama sembilan tahun dan sah bergelar suami isteri Disember lalu. (rtky/s)


Peminat Doakan Mia Ahmad Dan Syarul Ridzwan Bersatu

Menurut ruangan Diva Interaktif di Kosmo!, khabarnya pasangan yang serasi di dalam drama Hati Perempuan, Mia Ahmad dan Syarul Ridzwan sedang hangat bercinta namun ia masih baru dan belum diketahui umum.

Menurut sumber, mereka didakwa kelihatan sangat akrab ketika mengikuti rombongan siri selama dua hari di Melaka baru-baru ini. Malah jika dilihat gambar-gambar mereka bersama di dalam laman sosial Instagram juga kelihatan bagaikan ada hubungan yang lebih dari kawan sedang terjalin.

Mungkin juga ini cinta lokasi tetapi jika benar ada perhubungan istimewa yang terjalin di antara mereka, harapnya perkara tersebut bertahan lama. Malah ramai di antara peminat mereka mendoakan agar pasangan ini bersatu di Instagram mereka berdua.

Apa-apa pun, semoga Mia dan juga Syarul mampu menongkah pelabagai rintangan di dalam industri hiburan dan jika hati masing-masing sudah bertaut, tidak salah kiranya mahu berkongsi dengan peminat di luar sana yang sentiasa menyokong anda. (rtky/s)


Sambutan Aqiqah & Cukur Jambul Anak FIzz Fairuz, Almy Nadia Meriah

Pada hari ini (Ahad), telah berlangsung majlis aqiqah anak Fizz Fairuz dan juga Almy Nadia, Nur Afrina Arianna yang diadakan dengan cukup meriah. Arianna dilahirkan pada 16 Februari lalu di Hospital Columbia, Setapak.

BACA: Fizz Dan Almy Nadia Namakan Anak Sulung Nur Afrina Arianna

Selain itu, dalam majlis yang bertemakan warna merah jambu itu, majlis cukur jambul dan aqiqah tersebut turut diadakan buat anak angkat Almy Nadia, Nur Afrina Darwisyah.

Selain ahli keluarga terdekat pasangan ini, rakan artis juga turut sama hadir bagi memeriahkan majlis tersebut. Suka sungguh kami melihat wajah gembira Fizz dan juga Almy meraikan anak pertama mereka. Semoga kehadiran Arianna bakal membawa lebih sinar dan kebahagiaan kepada keluarga ini. (rtky/s)


Ajai Tayang Badan Demi Motivasi Pengikut Di Instagram

Selari dengan musim bina badan sekarang, Ajai juga tidak mahu ketinggalan namun terdapat sesetengah pihak yang tidak berpuas hati selepas komposer dan penyanyi ini memuat naik gambar tidak berbaju di laman Instagram miliknya.

Bagaimanapun, jelas Ajai kepada mStar Online, dia tidak terkesan langsung dengan kata yang dilemparkan orang ramai kepadanya malah mengakui dia tidak berhak untuk menghalang orang luar membuat penilaian terhadapnya kerana masing-masing mempunyai pendapat sendiri.

“Pada saya isu tersebut tidak sepatutnya timbul kerana semua orang tahu saya cuma tidak memakai baju dan masih lagi berseluar bukannya gambar tersebut menunjukkan saya bogel. Saya tidak kisah orang ingin mempertikaikan perkara itu kerana ia merupakan pendapat masing-masing”

“Mulut orang bukan kita boleh tutup. Perkara seperti ini tidak perlu menjadi persoalan kerana ia hanyalah perkongsian aktiviti saya kepada peminat,” katanya yang turut memandang perkara tersebut daripada sudut positif.

Kata Ajai, dia berkongsi gambar tersebut adalah untuk memberi motivasi kepada para pengikutnya di laman Instagram supaya mereka juga turut mengamalkan gaya hidup sihat sepertinya. (rtky/s)


Sam, Aida Pilih Pulau Di Thailand Sebagai Destinasi Bulan Madu

Baru sahaja selesai majlis nikah pada pagi tadi, majlis resepsi bagi pihak Sam Bunkface juga turut berlangsung di Dewan Sapura Building, The Mines, Seri Kembangan yang dihadiri dengan keluarga terdekat dan sahabat handai.

Pagi tadi juga, pasangan ini telah dinikahkan oleh Penolong Pendaftar Nikah, Masjid al-Islam Serdang Raya, Ustaz Mohd Ramizi. Dalam majlis perkahwinan ini, pihak pengantin lelaki menyerahkan tiga dulang hantaran berbalas jumlah yang sama daripada pihak pengantin perempuan.

Sementara itu, Aida menerima hantaran mas kahwin RM1,000, sebentuk cincin, senaskah al-Quran, sehelai sejadah serta sepasang set telekung. Hantaran kepada pihak lelaki pula dibalas dengan sebentuk cincin, senaskah al-Quran dan sehelai sejadah.

Menurut Berita Harian, pasangan ini memilih Koh Tao, Thailand sebagai lokasi bulan madu kerana mereka sememangnya gemar melancong dan begitu mencintai suasana pantai dan bakal bercuti di sana selama lima hari. (rtky/s)


Hubungan Bersama Aiman Semakin Baik, Fathia Tidak Akan Rahsiakan Perkahwinan

Sebelum ini, hubungan cinta antara Nur Fathia dan juga Aiman Hakim pernah terputus di tengah jalan dan melalui Harian Metro hari ini, Fathia mengakui sikap cepat merajuknya antara punca hubungan mereka terhenti sementara.

BACA: Aiman Hakim & Nur Fathia Tangguh Kahwin Kerana Kontrak Iklan

“Memang kami pernah putus Februari lalu, tetapi akhirnya hubungan itu bertaut semula baru-baru ini. Maklumlah, saya ini memang jenis kuat merajuk dan kalau bergaduh tu mesti minta dipujuk. Mungkin dulu kami sama-sama sibuk dengan karier seni dan jarang berjumpa”

“Tetapi sekarang kami berusaha meluangkan lebih banyak masa bersama serta hubungan juga semakin baik,” katanya yang turut berharap agar hubungan cinta mereka itu mampu membawa kepada langkah seterusnya iaitu perkahwinan.

Sementara itu, Fathia menjelaskan hubungan mereka diresuti kedua ibu bapa namun tidak mahu mengulas lanjut mengenai perkahwinan kerana sebagai seorang wanita Melayu yang kaya dan adat budaya Timur, tidak manis bagi pihaknya bercerita lebih. Okay.

“Apa pun, soal jodoh ini ketentuan Tuhan. Insya-Allah saya tidak akan merahsiakan hari bersejarah kami daripada media dan peminat, apabila tiba masanya,” jelas Fathia. (rtky/s)


Elizabeth Akui Mahu Berehat, Perbaiki Diri Demi Penuhi Harapan Orang Ramai

Mula dikenali melalui laman Youtube pada tahun 2013 dan kemudiannya mula membina nama di dalam industri hiburan tanah air, Elizabeth Tan sebenarnya tidak pernah menggambarkan bahawa dia akan bergelar penyanyi kerana pada awalnya bercita-cita untuk berlakon atau pun menjadi pengacara.

“Saya sendiri tidak sangka akan menjadi penyanyi. Kalau boleh saya mahu menjadi hos televisyen atau pelakon. Tetapi saya bersyukur dengan apa yang ada dan saya akan terus go with the flow,” katanya kepada Astro Awani.

Sementara itu dalam masa yang sama, gelaran selebriti yang dipegangnya ketika ini dalam masa yang sama turut memberikan tekanan kepadanya kerana ramai individu yang meletakkan harapan yang tinggi kepadanya.

“Kadang-kadang saya rasa tertekan kerana orang ramai mempunyai harapan yang tinggi untuk saya dan ada kalanya saya rasa tidak boleh memenuhi harapan itu. Kalau boleh saya mahu ambil masa untuk berehat dan fokus kepada latihan vokal dan latihan persembahan pentas”

“Saya mahu terus memperbaiki diri saya agar saya boleh memenuhi harapan orang ramai,” jelasnya yang kini banyak mendapat tunjuk ajar daripada Faizal Tahir selaku artis rakaman Faithful Music, milik Faizal sejak tahun 2014. (rtky/s)


Nazim Othman Berubah, Elak Babak Bersentuhan

Setelah selesai menjalani pembedahan akibat ketumbuhan di bahagian kepalanya Mac lalu, kini Nazim Othman kembali bangkit dengan semangat baru malah mengakui apa yang dilaluinya itu sebagai ujian daripada Tuhan yang banyak mengubah dirinya.

“Alhamdulillah sekarang saya sudah sihat dan baik-baik saja. Dahulu saya memang seorang yang lantang. Apa yang saya tidak suka, akan diluahkan kepada orang yang terbabit. Sikap lantang itu bukanlah disebabkan saya sejenis yang cerewet atau erti kata lainnya banyak songeh”

“Bagaimanapun, itu cara saya untuk mengekpresikan perasaan suka atau tidak terhadap sesuatu perkara. Sekarang, apabila diberi ujian oleh Tuhan dengan penyakit besar seperti ini, saya berubah secara total. Jujur, dalam proses hidup yang saya lalui sepanjang sakit, saya menemui ketenangan dalam hati”

“Kalau boleh saya tidak mahu berbicara lanjut mengenai perkara ini. Nanti orang boleh salah faham dan label saya riak. Cukuplah kalau saya mengenal diri dan Tuhan,” katanya yang turut mengelak untuk menerima watak yang memerlukannya untuk bersentuhan dengan wanita.

“Tuntutan kerja memang begitu tetapi dosa dan pahala, saya yang tanggung. Andai ada pihak yang melabelkan saya berlagak alim, itu terpulang. Saya tidak kisah kerana hidup saya, biar saya yang tentukan semuanya,” katanya kepada akhbar Kosmo!. (rtky/s)


Sam Bunkface, Aida Selamat Bergelar Suami Isteri

Tahniah diucapkan kepada Sam Bunkface dan juga Aida Azira yang kini sah bergelar suami isteri pagi ini (Sabtu) dalam satu majlis yang diadakan di Dewan Sapura Building, The Mines, dengan sekali lafaz.

Dalam majlis pernikahan tersebut yang dihadiri keluarga terdekat Sam, Aida menerima mas kahwin sebanyak RM1000.

Majlis yang diadakan di Dewan Sapura Building merupakan majlis akad nikah dan resepsi pihak lelaki manakala bagi pihak perempuan pula dijadualkan berlangsung pada 2 Mei depan di Masjid Tanah, Melaka.


Nur Fazura Tidak Kisah Nyanyian Dikritik & Syukur Impian Tercapai

Muncul dengan single pertamanya berjudul Sayangi Dirimu, Fazura mengakui dia tidak mahu mengambil serius terhadap segelintir pihak yang hanya tahu mengkritik dan mempertikaikan kebolehannya menyanyi.

“Terpulang, jika itu pendapat mereka dan orang boleh kata apa sahaja. Saya tidak mahu lagi peduli tentang apa orang kata kerana paling penting saya gembira dengan apa yang saya lakukan dan hanya mahu memandang positif seperti mana mesej dalam Sayangi Dirimu,” katanya kepada mStar Online.

Menjelaskan bahawa dia tidak mampu menghalang golongan berkenaan untuk memberikan pandangan masing-masing, pelakon ini juga bersyukur kerana impiannya untuk bergelar penyanyi sejak dari kecil sudah tercapai.

“Terpulang, jika itu pendapat mereka dan orang boleh kata apa sahaja. Saya tidak mahu lagi peduli tentang apa orang kata kerana paling penting saya gembira dengan apa yang saya lakukan dan hanya mahu memandang positif seperti mana mesej dalam Sayangi Dirimu”

“Sejak kecil lagi saya memasang impian untuk bergelar penyanyi tetapi rezeki terlebih dahulu dalam bidang nyanyian. Bagaimanapun syukur akhirnya impian itu menjadi kenyataan biarpun mengambil masa untuk muncul dengan single pertama tetapi saya anggap ia ketentuan daripada-Nya,” ujar Fazura.

Tahniah buat Fazura kami ucapkan. Sekurang-kurangnya pelakon yang kini sudah bergelar penyanyi ini berani mencuba dan membuktikan bahawa semua orang mampu mencapai impian masing-masing. (rtky/s)


Maya Karin Bijak Uruskan Wang Dalam Pelaburan Hartanah

Siapa sangka, walaupun kini Maya Karin kurang muncul menerusi lakonan mahupun nyanyian, kini selebriti ini mengakui sedang giat membabitkan diri dalam bidang pelaburan hartanah yang diceburinya – di London.

“Sebenarnya, banyak orang mungkin tidak tahu saya mengambil langkah memanfaatkan pendapatan yang saya perolehi menerusi karier seni saya dengan membuat perlaburan hartanah dan menjalankan perniagaan pengubahsuaian”

“Saya laburkan wang saya dengan cara itu dan pulangannya sebagai sumber rezeki saya,” katanya yang bersyukur kerana masih dikurniakan rezeki untuk menjalani kehidupan walaupun jarang sekali muncul di kaca televisyen mahu pun nyanyian.

Malah lebih menarik lagi, dia membeli rumah dan membuat pengubahsuaian kemudian menjualnya semula yang mana memberi keuntungan sekitar 40 sehingga 50 peratus untuk sebuah rumah sekaligus menjawab mengapa Maya seringkali berulang alik ke London.

Menerusi satu laporan media di sana juga menyatakan yang harga purata bagi sebuah rumah kini sudah meningkat kepada £286,133 bersamaan RM 1,544,308. Memang berbaloi jika sesiapa mampu untuk melabur di sana sebagai sumber pendapatan.

Tahniah kami ucapkan kepada Maya kerana sudah mampu berdiri sendiri malah dalam masa yang sama turut membuktikan bahawa artis dan selebriti juga mampu menjalankan perniagaan dan dalam masa yang sama mengimbangi kerjaya sebagai penghibur. (rtky/s)


Fasha Sandha Utamakan Komitmen Dalam Lakonan Berbanding Bayaran

Demi untuk mendapatkan pelakon jelitawan ini untuk membintangi Filem Anak Mami Nasi Kandar, Fasha Sandha dikatakan telah ditawarkan RM150,000 namun tuan empunya diri bagaimanapun enggan mengulas lanjut mengenai perkara berkenaan.

“Maaf, mengenai bayaran adalah perkara sulit antara pihak produksi dan pengurusan artis. Saya tidak mahu komen panjang isu bayaran (lakonan) dan jadual saya serahkan kepada pengurus saya, Nik Yasmin yang sudah 11 tahun bekerja dengan saya”

“Saya lebih mengutamakan isu jadual dan komitmen dalam sesebuah tawaran berbanding bayaran,” jelas Fasha kepada Harian Metro dan dalam masa yang sama turut menyatakan bahawa dakwaan itu tidak benar sama sekali.

Dalam perkembangan lain, Fasha khabarnya bakal memperkenalkan jenama pakaian kanak kanak beliau sendiri yang diinspirasikan dari anak lelaki termasuk anak tirinya Putra Rayqal.

Suka kami melihat barisan artis tempatan yang kini sudah rancak mengusahakan jenama sendiri lebih-lebih lagi memberi jaminan kepada anak-anak untuk meneruskan perniagaan yang diusahakan. Jadinya, tidaklah perlu bergantung kepada satu sumber saja. (rtky/s)


Vin Diesel Umum Fast & Furious 8 Bakal Ke Pawagam Seluruh Dunia April 2017

Bercakap kepada lebih 4,000 pemilik panggung wayang di Amerika Syarikat pada acara tahunan CinemaCon, Vin Diesel mengumumkan yang filem seterusnya dalam siri Fast & Furious akan menerjah pagawam seluruh dunia pada tahun 2017.

Lebih tepat, Fast & Furious 8 akan mula ditayangkan di Amerika Syarikat (dan harapnya serentak ke seluruh dunia) pada 14 April 2017 nanti — namun tajuk masih belum diputuskan.

BACA: Fast & Furious 7 Kutip RM3.6 Billion Selepas 17 Hari

Sebelum ini Vin Diesel turut memberikan bayangan yang filem seterusnya untuk Fast & Furious akan menjalani penggambaran penuh di kota New York selain pengenalan Kurt Russell dalam filem ketujuh baru baru ini merupakan permulaan untuk kesinambungan lebih hebat.

Jadi anda ada masa kurang lebih dua tahun untuk menunggu filem kelapan Fast & Furious, agak lama tetapi harapnya berbaloi buat peminat tegar siri filem ini. (rtky/m)


Terima Pelbagai Tawaran, Aaisyah Kini Ada Pengurus Sendiri

Jika sebelum ini ada berita melaporkan yang anak kepada pasangan Rozita Che Wan dan Zain Saidin sudah bergelar artis termuda di bawah naungan LOL Entertainment, nampaknya Aaisyah Dhia Rana kini semakin sibuk sehingga memerlukan pengurus sendiri.

Bercakap kepada majalah Wanita keluaran terbaru, Rozita Che Wan mengakui walaupun usia anaknya itu masih terlalu muda namun ia bukannya penghalang untuk menarik minat pelbagai pihak sehingga ditawarkan menjadi duta produk dan model beberapa jenama terkenal.

“Alhamdulillah, rezeki Aaisyah semakin murah. Sekarang ini Aaisyah telah pun menjadi duta untuk pakaian kanak-kanak, Mothercare. Aaisyah juga mendapat tawaran daripada pelbagai syarikat yang ingin menjadikannya duta produk mereka.

“Permintaan untuk menjadikan Aaisyah cover majalah juga turut diterima. Jadi tidak salah kiranya, saya menyerahkan tugas menguruskan Aaisyah kepada mereka yang lebih arif,” ujarnya seperti dipetik Mangga Online baru baru ini.

Bertuah badan Aaisyah Dhia Rana muda muda lagi ibu bapanya sudah merencanakan kerjaya untuk jaminan masa hadapan. Beberapa keping gambar terbaru anak comel ini untuk tatapan anda termasuklah sesi fotografi bersama majalah Wanita baru baru ini. Enjoice! (rtky/m)


Bapa: Zizan Razak Perkenalkan Bakal Isteri Hujung Tahun Lalu

Kami datang lagi dengan kisah Zizan Razak untuk anda semua, yeay! Baru baru ini telah tersebar beberapa keping gambar seorang gadis yang didakwa sebagai bakal isteri kepada pelawak Zizan Razak yang dikenali sebagai Nor Edura Diyana Hisham.

Bercakap kepada Kosmo! hari ini, bapa kepada Zizan Razak mengesahkan yang anaknya itu ada meluahkan hasrat untuk memperisterikan gadis tersebut dan telah berjumpa sebanyak tiga kali di bandar Kuala Terengganu sekitar hujung tahun lalu.

“Dia ada bertanya, abah ini (Edora) okey ke dan saya jawab okey saja. Lagipun sebagai bapa, saya sokong siapa saja pilihan anak saya,” kata Ab. Razak Husain.

Namun bapanya menolak semua dakwaan yang mengatakan Zizan Razak dan gadis itu sudah pun bertunang apatah lagi berkahwin senyap senyap baru baru ini.

Yang lebih menarik perhatian kami adalah pertemuan keluarga Zizan Razak & gadis tersebut yang terjadi kurang lebih sebulan sebelum konflik hubungan pelawak itu dan bekas kekasihnya, Emma Maembong mula mendapat perhatian ramai. Jadi, Zizan Razak curang? (rtky/m)


Rozita Che Wan Akui Malas Berlakon, Sibuk Menguruskan Perniagaan

Mungkin disebabkan jarang kelihatan di kaca televisyen, ada spekulasi yang menyatakan bahawa Rozita Che Wan kini sudah pun berundur daripada bidang lakonan namun pelakon cantik jelita ini mempunyai jawapan tersendiri terhadap dakwaan tersebut.

BACA: Rozita Che Wan Tidak Sangka Terima Kontrak RM 1 Juta

Menurut Che Ta, dia kini masih menerima tawaran berlakon namun tidak sekerap dulu malah dalam masa yang sama menjelaskan bersikap lebih memilih dan hanya mahu berlakon dengan produksi miliknya sendiri iaitu Padusi Productions.

“Saya bukan berhenti terus. Sejujurnya, saya akui sudah malas berlakon kerana penat dari pagi sampai ke pagi. Selama ini memang saya tak suka sangat berlakon tetapi sebab dulu tak tahu nak buat apa dan tawaran pun pada masa itu banyak, jadi saya teruskan.

“Sekarang saya ada banyak benda nak buat dan saya semakin seronok menerbitkan program dan sibuk dengan perniagaan online. Kalau nak berlakon pun dengan produksi sendiri atau Zeel Production sebab lebih selesa,” katanya.

Tambahnya lagi, dia kini sedang sibuk menguruskan perniagaan tudungnya yang semakin dapat sambutan lebih-lebih lagi untuk persiapan menjelang Aidilfitri. (rtky/s)


Johan Anggap Penulis Blog Tiada Etika

Sering kecewa terhadap artikel yang dikeluarkan oleh penulis blog, Johan (Raja Lawak) mengambil keputusan untuk tidak lagi memberi ruang kepada golongan tersebut untuk menemubual dirinya di masa hadapan. Okay terasa kami di sini.

Bercakap kepada mStar Online baru baru ini, Johan meluahkan rasa kecewa dengan penulis blog hiburan yang kebanyakannya gemar membuat kesimpulan sendiri berdasarkan status di laman sosial tanpa merujuk kepadanya terlebih dahulu.

“Mereka ini semua nonsense (tidak berfaedah). Andaian yang mereka timbulkan selalunya akan membuatkan sesuatu perkara itu menjadi lebih kecoh”

“Saya tidak akan layan penulis blog dan saya berpendapat kehadiran mereka sebenarnya langsung tidak diperlukan. Jika ada sesiapa yang ingin temu bual dengan saya dan dia adalah blogger saya tidak akan layan,” ujarnya yang sudah beberapa menjadi mangsa.

Johan juga berkata beliau tidak kisah jika dikecam oleh penulis blog hiburan kerana merasakan pendiriannya itu bukan sahaja mewakili dirinya sendiri malah turut meliputi semua selebriti secara umum yang sering menjadi mangsa penulisan tidak tepat.

“Bukan saya sahaja tetapi ada artis lain lebih teruk kena dengan mereka apabila artikel memburuk-burukkan dan tidak mempunyai fakta dihasilkan. Buat apa hendak berasa takut sekiranya mereka hendak kecam,” tambahnya lagi. (rtky/m)


Akim Ahmad Akui Hubungan Perlukan Masa, Serah Pada Takdir

Berpunca daripada kenyataan yang dikeluarkan Stacy baru-baru ini seperti tidak meletakkan harapan tinggi terhadap hubungan mereka, Akim Ahmad beranggapan bahawa ia sesuatu yang normal bagi seseorang wanita apabila memberi komen tentang percintaan.

“Hubungan kami masih lagi baik dan saya tahu mengenai kenyataan yang dibuatnya (Stacy). Biasalah perempuan, takkan nak cakap lebih-lebih tentang hal cinta yang belum pasti. Tak manis pula jadinya”

“Sebagai manusia biasa, saya telah pun mendedahkan hubungan cinta antara kami sebelum ini. Dan jika dia beri kenyataan sebegitu, tidak salah. Memang kami belum sedia untuk berkahwin buat masa ini,” katanya seperti yang dilaporkan mStar Online.

Selain itu, Akim juga menjelaskan bahawa perbezaan agama tidak pernah menghalang mereka untuk menjalinkan hubungan cinta malah kedua-dua belah keluarga terbuka dengan perhubungan tersebut.

“Mungkin perkara itu (kahwin) perlu mengambil sedikit masa. Saya pun tak boleh nak cakap perkara ini lebih-lebih. Biarlah takdir jodoh menentukan,” ujarnya yang bakal terlibat bersama Stacy dalam satu projek nyanyian bersama tidak lama lagi. (rtky/s)


Rozana Misbun Ditendang Di Muka, Rusuk Kiri Selepas Rebah

Isteri kepada vokalis kumpulan Wings, Awie iaitu Rozana Misbun telah memberitahu Mahkamah Majistret di sini hari ini (Rabu) bahawa dua tulang rusuk kirinya patah manakala hidungnya retak akibat dipukul suaminya itu tahun lalu.

Menurut Rozana, Awie turut bertindak menumbuk mukanya bertubi-tubi selepas berlaku perselisihan faham di rumah sewa mereka di Ukay Perdana kira-kira pukul 1.30 petang, 2 Jun tahun lalu selepas Awie menuduh dia mencuri wang milik Awie biarpun telah menjelaskan ia digunakan untuk perbelanjaan keluarga.

“Ketika kejadian, berlaku perselisihan faham di antara kami di dalam bilik pembantu rumah kami selepas dia menuduh saya menggunakan wangnya tanpa kebenaran. Saya menjelaskan wang berkenaan digunakan untuk perbelanjaan keluarga”

“Namun dia tidak percaya sebelum menumbuk wajah saya bertubi-tubi terutama pada bahagian hidung,” dedahnya sambil memberitahu Awie menendang pada bahagian rusuk kirinya dan memijak badannya menggunakan kaki malah turut menendang mukanya ketika dia rebah.

Rozana menjelaska perkara berkenaan bagi menjawab soalan daripada Timbalan Pendakwa Raya, Goh Ai Reen pada hari kelima perbicaraan kes berkenaan. Perbicaraan tersebut didengar di hadapan Majistret Ayuni Izzaty Sulaiman. (rtky/s)


Shaheizy Sam Selesa Dengan Syatilla, Belum Sedia Dedah Bakal Isteri

Pelakon Shaheizy Sam akui tidak berniat untuk merahsiakan hubungannya dengan pelakon dan model cantik, Syatilla Melvin namun dalam masa yang sama turut menyatakan bahawa jodohnya sudah dekat selain mahu merahsiakan lagi bakal penyeri rumah tangganya itu.

“Memang Syatilla wanita paling rapat dalam hidup saya sekarang. Bukan niat saya untuk merahsiakan hubungan kami, tetapi saya lebih selesa kami berkawan dahulu. Apa yang boleh saya katakana, Syatilla seorang wanita yang menyenangkan. Dia seorang yang sempoi”

“Saya dapat merasakan jodoh saya dah dekat. Doakan yang terbaik. Jemputan akan diberikan selepas semuanya confirm. Buat masa ini, biarlah saya simpan dahulu siapa wanita yang bakal saya kahwini itu,” katanya ketawa,” jawab Sam ketika sesi fotografi untuk filem terbarunya, Polis EVO baru-baru ini.

Bagaimanapun, ketika ditanya, adakah Syatilla merupakan wanita yang bakal menjadi suri hidupnya, pelakon kacak ini tersenyum malu dan tidak memberikan jawapan kepada persoalan tersebut.

Tidak mengapalah Sam jika Sam tidak mahu beritahu lagi. Moga persiapan menjelang hari bahagia Sam nanti dipermudahkan hendaknya dan jangan lupa jemput kami. Eh. (rtky/s)


Jaclyn Victor Bakal Timang Anak Pertama

Tahniah diucapkan kepada penyanyi Jaclyn Victor kerana bakal menimang cahaya mata pertama dijangkakan pada Ogos nanti. Berita gembira yang dikongsikan penyanyi tersebut di laman sosial Facebook mendapat ratusan ucapan taniah daripada peminatnya.

Sebelum ini, Jaclyn sendiri pernah mengumumkan sudah berkahwin dengan penyanyi kumpulan R&B Az Yet, Shawn Rivera pada 19 Julai 2014 di dalam satu majlis yang diadakan di Amerika Syarikat, dihadiri oleh ahli keluarga pasangan ini.

Apa-apa pun, berita gembira ini sememangnya memberi kegembiraan yang tidak terbayang buat Jaclyn dan juga suami malah melalui kemaskini Facebooknya kita sudah tahu penyanyi ini sedang menghitung hari dan dalam masa yang sama turut mendalami dunia keibuaan.

Semoga persiapan dan persediaan Jaclyn dalam menerima cahaya baru di dalam keluarganya nanti berjalan dengan lancar dan seperti yang dirancangkan. Pasti riuh rendah rumah Jaclyn nanti dengan kehadiran ahli keluarga cilik nanti. (rtky/s)


Ozlynn Juga Penasihat & Pemerhati Kerjaya Johan

Ketika ini kedengaran khabar angin mengatakan bahawa Johan telah dikongkong isterinya malah ada yang mendakwa bahawa segala tindak-tanduk dan keputusan yang hendak dibuat oleh pelawak itu perlu disaring oleh isterinya, Ozlynn Wati terlebih dahulu.

“Bagi saya, tidak timbul soal saya mengongkong Johan kerana apa yang saya buat adalah untuk kebaikan Johan juga. Kebetulan saya terlebih dahulu menceburi bidang ini berbanding Johan yang kerjaya seninya baru bermula sekitar 2007”

“Sepanjang tempoh itu juga, dah banyak pengalaman yang saya lalui dan apa yang saya lalui dulu itulah yang saya jadikan panduan untuk membantu kerjaya seni Johan pula,” ujar Ozlynn yang juga merupakan pelakon dan juga model sebelum ini.

Selain itu, Ozlynn juga mengakui bahawa dia banyak menasihati Johan mengenai tawaran pekerjaan yang datang kepada pelawak tersebut dan dalam masa yang sama turut memastikan Johan sentiasa mengikut jadualnya kerana pelawak itu terlalu sibuk ketika ini. (rtky/s)